text:
Con nos ta siña nos yiunan?
Tin un cantica di ‘Crosby, Still, Nash & Young’ cu ta yama ‘Teach your children right’, esta siña bo yiunan ‘corecto’ of ‘bon’. Esaki ta un frase cu por pensa y bisa hopi di dje. E cantica ta bisa cu de bes encuando bo tin cu ‘djis hala rosea, wak bo yiunan y ‘sa’ cu nan ta stima bo’. Esey ta berdad, no tin un yiu cu den e fondo di su curason, no ta stima su mayornan. E cantica ta bisa cu ta importante pa laga e yiunan liber pa hasi nan propio decisionnan, pero ta importante pa duna nan un base.
Banda di esaki e actitud y mercadeo materialista salvage no a pasa nos tampoco voorbij y nos kier a duna nos yiunan mas cu nos a haya y aki talves nos a lubida di duna nan suficiente rais. Pero tanten, nos propio raisnan tambe a bira un tiki esclavo di e medionan di comunicacion masivo y entretenimento den tur skina. Bida parse di ta un fiesta continuo, ‘la vida es un carnaval’, e famoso cantica di Celia Cruz no por a bis’e miho. Y asina nos ta yegando na e siguiente generacionnan…
Y e siguiente generacionnan? Nan a lanta hopi biaha den un famia unda ambos mayor tabata traha of den un cas cu un mayor so. Nan a falta hopi calor di famia. Nan a crese cu un actitud di protesta, hopi independiente. Nan a busca nan propio norma y balornan, cu den hopi caso tabata hopi idealista, bunita y humanista, pero…sin un base pa sosten’e… E rais hopi bes no tabat’ey, e halanan pa bula bay tabata cla pa habri desde chiquito… Nan a lanta den un mundo unda ‘tempo pa otro’ a bira un cos masha scars… Tur cos ta bay mas lihe, competencia ta fuerte…nos mester di hopi cos… Combersacion a bira scars, television a bira central den hopi cas… hopi madushi y padushinan ya no tabata mucho interesa den conta storia y e nietonan tampoco tabata echt interesa pa scucha. Nintendo, ‘Mario Bros’, X-box y zo tabata yena nan mente y alma suficientemente. Bida social tambe a bira hopi importante… Violencia, critica otro tur dia riba radio y den corant a bira normal. Si no tin un problema cualkier hende ta cre’e, pa asina pueblo por sigi entretene nan mes cu n’e. Simplesa di bida a bay perdi, mas digital, mas moderno, mas up to date, miho!
Parse cu hopi hende no tin tempo mas pa ‘amor’, pa un simpel caricia. Pa bisa otro cu ‘mi ta stima bo’, ‘con ta bay?’, ‘danki’…cosnan positivo, simpel, pero cu ta acaricia nos alma y di esnan cu mas nos ta stima. Entre otro ‘nos yiunan’…
Nos yiunan ta siña di nos ehempelnan…como mayor…como sociedad.
Bo a yega di pensa pa bo mes ‘ki mayor bo ta?’
Bo ta tuma tempo pa bo yiunan…pa hasi cosnan leuk cu nan…pa bay lama cu nan…hunga un rato cu nan…lesa un storia pa nan…’djis’ scucha nan???
Of bo ta…un mayor ‘gruñon’…solamente interesa pa gana placa of hasi carera…bo ta duna bo yiu placa enbes di atencion…bo ta gusta critica y zundra den cas…bo ta bebe burachi y droga y bo yiunan sa esaki…bo ta gusta mira video y peliculanan di violencia…
Bo yiu ta siña di bo ehempel y di e sociedad cu e ta biba aden. Banda di mayor bo ta tambe trahador, colega, amigo y famia. Con bo ta comporta bo mes den e rolnan aki? Bo ta corigi hende ora cu nan ta actua violento?
Nos yiunan ta siña di nos ehempel y di e sociedad cu nan ta biba aden. E violencia cu nan ta manifestando actualmente no a ‘nace’ den nan…E ta un expresion di nan vivencia, di loke nan ta absorbe di e mundo rond…Talves e ta un grito di nan pa nos como adulto cuminsa planta un otro simia den nos comunidad? Un simia di amor, di norma y balornan mas halto y limpi…E felicidad di nos yiunan ta nos responsabilidad…Talves si nos cambia ‘nos’ esencia, nos por duna nan un otro ehempel, un otro experencia…Nos tur hunto por hasi’e…nos tin cu cuminsa un caminda…
Den un programa na radio, mi a scucha e siguiente expresion bunita ‘Ora bo yiu bin di scol y pidi bo un pan cu pinda y bo hunt’e y lag’e riba mesa pa e bin cog’e…bo ta dunando bo yiu atencion. Si bo ta traha e pan cu pinda, pone den un tayo, yama bo yiu y dun’e e pan bisando e un palabra di carino…esey ta amor… Corda bon ‘Ta e gestonan chiquito den bida ta conta…nan ta e recuerdonan cu ta keda pa semper’
Comentario di drs. Dimitri Halley, psicologo:
E articulo ta trata e topico importantisimo di un amor propio abou (self-esteem) bou di nos hubentud. Mescos e ta papia di e forma con anos como adulto ta neglishando nos hubentud. E forma y e medida den cual nos hubentud ta ‘sinti y biba’ e negligencia aki ta un problema gigante. E negligencia aki hopi bes ta ser tapa dor di malcria e muchanan cu tur clase di aparatonan electronico cu a tuma over e rol di un mama of pecho electronico, un tolerancia cu no conoce frontera y falta di disciplina. E falta sistematico di atencion y guia adecuado aki ta resulta den un falta di balor propio abou (self-esteem) bou di nos hubentud. Den e profundidad di nan alma nos hendenan jong ta sinti nan mes sin balor, dor di e sentimento cu nan mayornan ta balora cosnan material, rikesa y otro cosnan mas cu nan propio yiunan.
E pensamento di mas halto cu mester guia mayornan ta cu ningun ‘cos’ (no-“thing”) por reemplasa e rol di amor y atencion genuino y berdadero ora nos kier lanta nos yiunan cu un berdadero sentido di balor propio. Y ta net e amor y atencion genuino y berdadero aki ta loke mas ta falta den nos sociedadnan moderno. E falta di balor propio aki a bira algo permanente pa hopi hoben. Un falta y bashi cu nan ta purba compensa cu cualkier cos cu por duna nan un boost halto y lihe. E ta pone nan sinti importante, potente y ‘necesario’. Mayornan hoben (Teenage pregnancy), droga, gang, adiccion na video games ta formanan alternativanan pa nos hendenan hoben haya un sentido falso di balor propio. Di e forma aki nan ta tapa e falta di balor y interes genuino den cosnan of relacionan abusivo y dañino. A bira mas cu tempo pa nos como adulto examina nos norma y balornan. Cuanto tempo mas nos por warda pa determina si nos hendenan jong ta hayando e atencion ‘real’ cu nan merece??


c: text/html

text:
Na caminda pa nos proximo eleccion tin varios grupo di interes cu ta promove atencion pa esnan cu nan ta representa. Asina nos ta mira atencion pa millennials, atencion pa pensionado y atencion pa esnan cu ta representa e sector di trabou.
Iglesianan Cristian di Aruba kier a presta atencion n’e balor di e voto Cristian den eleccion en general y den e proximo eleccion en particular. Tin hende cu ta boga pa separacion di religion y estado p’asina limita influencia di balornan Cristian den gobernacion y politica.
E pregunta mas importante cu cada Cristian mester haci su mes ta: Dios ta interesa den gobernacion y den eleccion?
Iglesianan Cristian di Aruba a invita dr. Veronica Evelyn di Barbados pa trece un charla rib’e topico aki riba diabierna 8 di september 2017 na Renaissance Convention Center di 7:30pm pa 10:00pm.
Dr. Evelyn ta un experto den cambio di comportacion for di un punto di bista Cristian den nacionnan chikito. Dr. Evelyn ta bon conoci den Caribe como un promotor di norma y balor den sector priva y den sector publico.
Despues di e charla publico por haci pregunta na un panel di experto cu lo enfatisa con grandi e balor di e voto Cristian ta den e proceso electoral.
Carchinan ta obtenibel na Pastornan di Iglesianan Cristian di Aruba, tambe na Friends of God Bookstore, Citgo Essoville, Citgo Boulevard, Plaza Bookstore y Antesala Cafe.

robotstxt: allowed

filter: keep


text:
Diasabra ultimo Paseo Herencia tabatin e honor di devela riba nan Wall of Rising Stars un hoben talentoso mas cu ta Ethan Westera. Ethan Westera a nace na Aruba na aña 1997 y a cuminsa haci e deporte di windsurfing na e edad di 7 aña.
Na 2008, el a haya e oportunidad pa participa na Aruba HI-Winds y a logra e titulo di tercer luga Slalom bou di 12 aña. Minister di Salud Publico, Cuido di Nos Grandinan y Deporte, dr. Carlos “Alex” Schwengle tambe a duna un discurso y felicita Ethan y bis’e con orguyoso e ta di dj’e.
N’e mes un aña aki Ethan Westera a logra competi den Circuit Brasileiro unda cu el a gana e titulo maximo di prome luga den categoria di 12 aña bay abou. Esaki tabata dijs e comienso di un pasion pa e sport di Windsurfing.
Na 2016, Ethan Westera a gana e titulo di PWA Youth Slalom World Champion y e aña aki el a gana IFCA Elite Slalom World Champion. Ta di admira cu Ethan Westera su dedicacion na su deporte a lag’e gana mas cu 30 titulo desde cu el a cuminsa practica su deporte.
Diasabra den presencia di famia y amigonan, Valerie Pietersz General Manager a yama e publico presente un bon bini y a splica con a yega na pone Ethan Westera riba Paseo Herencia su Wall of Rising Stars. Mama di Ethan Westera, Samantha Westera, a cuminsa conta con windsurfing a cuminsa como un hobby y poco, poco bira un deporte cu Ethan Westera kier a bira un profesional aden.
Durante e ceremonia tambe a entrega e premio di e “Challenge Cup” na Carmen Geelkens.
Tur aña ta entrega e “Challenge Cup” n’e atleta local cu a mehora mas den su deporte.
Minister Swengle a invita tur hende pa bay na e Wall of Rising Stars y asina a devela Ethan su potret. Minister Schwengle y Pasea Herencia un biaha mas kier a felicita y desea Ethan hopi exito den su futuro retonan y pa e sigui ta un ehempel p’e otro hobennan.


text:
Oranjestad, 14 di augustus 2014 – Camara di Comercio y Industria Aruba (KvK) ta recorda tur empresario tocante e obligacion pa tur NV, VBA y AVV deposita nan cuenta financiero anual (jaarrekening) na KvK dentro di 8 luna despues cu e aña fiscal termina. E obligacion aki a bira ley a base di recomendacion di FATF pa aumenta control ariba compania a base di capital (kapitaalvennootschappen) pa labamento di placa y financiamento di terorismo. E ley aki a bin na vigor na aña 2013.
Pa esnan cu e aña fiscal ta core di januari pa december, e deadline pa deposita e jaarrekening ta
31 di augustus. Mirando tur e preguntanan cu KvK ta ricibi, ta desea di comunica e procedura pa cu deposito di cuenta financiero anual y copia di registro di accionista. E comunicado aki lo splica con pa deposita e cuenta anual.
Entrega di cuenta anual
Tur NV, VBA y AVV mester entrega un copia di nan cuenta financiero anual na Camara di Comercio. Esaki ta bay como lo siguiente:
E cuenta anual mester wordo firma door di tur director (het bestuur).
Si e compania tin un Junta di Supervision (Raad van Commissarissen), tur miembro mester firma e cuenta anual tambe.
Despues e asamblea di accionista ta aproba e cuenta financiero durante un reunion di accionista.
E reunion mester tuma luga dentro di ocho dia despues cu e documento keda cla.
Ademas, e compania mester warda un copia na nan oficina, cu semper mester tin un adres oficial na Aruba, cu den cierto caso por ta oficina di un representante legal.
E periodo pa warda e documento ta diez aña.
Tur accionista tin derecho ariba inzage na e sede legal di e compania.
Extension di periodo di aprobacion di cuenta anual
Si e director(nan) di e compania no ta logra presenta e relato dentro di ocho luna despues cu e aña fiscal termina na nan asamblea di accionista, nan por pidi un extension di e periodo (uitstel). Esaki ta bai como siguiente:
E directiva ta haci peticion di uitstel na e asamblea di accionista.
E reunion di accionista ta decidi si ta honra peticion di directiva pa entrega e jaarrekening mas laat.
E extension por ta te un maximo di seis luna.
Mester notula e reunion den cual e decision a ser tuma pa prolongacion (uitstel).
E director(nan) tin cu warda e notulen na oficina di e compania.
Ora e cuenta anual ta cla, e accionistanan mester aprobe durante un reunion di accionista.
Ta recomendabel registra e decision di asamblea di accionista pa pospone aprobacion na Camara di Comercio.
Despues di aprobacion di e cuenta anual door di e asamblea di accionista, mester deposita e cuenta financiero dentro di ocho dia na Camara di Comercio.
Casonan excepcional
Den caso cu e cuenta financiero ta keda cla net prome cu e deadline y no tin mas tempo pa tene e reunion di accionista, e ora e directiva mester firma e cuenta anual y deposite na KvK prome cu surpasa e deadline di ocho luna.
Tuma nota cu no ta pidi e extension na KvK, sino na e accionista(nan). KvK ta e instancia designa pa warda e cuenta financiero di cada compania. KvK no ta e instancia cu ta ricibi peticion pa uitstel y KvK no ta e instancia cu ta otorga e uitstel tampoco.
Sin embargo KvK lo ripara ora un compania no a entrega su jaarrekening. Pesey ta consehabel, den caso cu e directiva di e NV, AVV of VBA haci peticion pa uitstel na su asamblea di accionista, pa notifica KvK di e decision aki, por ehempel door di deposita copia di e notulen na KvK.
E decision pa duna prolongacion por ser deposita na KvK, hunto cu formulario 16 y identificacion di un director.
Confidencialidad
E cuenta anual no ta un documento publico, y pues no lo ta disponibel pa inzage, excepto ora e compania mes duna autorisacion pa e ta parti di su file publico. KvK lo warda e documentonan confidencial aki den un area separa y sigur.
Contenido di e relato financiero anual
E documento mester contene e aspectonan basico di un relato financiero, esta:
- un balansa;
- un cuenta di beneficio y perdida (winst- en verliesrekening);
- un memoria explicativo (toelichting van balans en winst- en verliesrekening).
Tene cuenta cu e ley nobo ta introduci varios sancion pa yuda KvK eherce su tarea di warda e documentonan y e supervision di e proceso. Esaki ta inclui aumento di boetnan existente y control mas severo. Den un otro comunicado KvK lo splica mas den detaye tocante e consecuencianan.
Deadline
Por ultimo, ta importante pa añadi cu e deadline y e peticion pa extension, no ta igual cu esun di belasting. E motibo ta cu e deadline pa deposita e cuenta anual ta fiho, ocho luna despues cu e aña fiscal termina, tur aña. Belasting su deadline pa empresanan entrega nan aanslag di winstbelasting ta varia tur aña.
Tur empresario cu tin cualkier duda of ta desea di sa mas tocante e proceso nobo aki, por tuma contacto libremente cu KvK na 582-1566 ext. 21/22/27/30/35. Tambe por consulta nos website pa mas informacion, http://www.arubachamber.com/business-in-aruba/filing-of-the-annual-financial-statement.
Aruba, 14 di augustus 2014
Camara di Comercio y Industria (KvK)


text:
Registrá pa entrenamentu pa trabou enkonekshon ku proyektonan modernisashon di refineria
SOAW ta konfia ku tur hende interesá lo registrá:
Ministerio di Desaroyo Sosial, Labor i Bienestar (SOAW) ta bai kuminsá ku registrashon pa tur hende ku ta interesá di risibí entrenamentu pa un fishi, pa mas despues nan por haña trabou den e proyektonan di modernisashon di refineria i Bullenbaai. Lo hasi esaki di un manera sentralisá pa atendé ku tur esunnan ku ta interesá. Djasabra 22 di aprel entre 8 or di mainta pa 8 or di anochi tin oportunidat pa pasa na Fundashon Adelanto Rooi Santu (FARS), Universidat di Kòrsou (UoC), Stichting Studiefinanciering Curacao (SSC), Feffik òf Sentro di Bario Tera Kòrá pa yena e formulario di registrashon. E vishon ta ku no ta permití niun estorbo pa hende por bini na remarke pa risibí e entrenamentu nesesario pa despues por haña trabou. Ministerio di SOAW ta prepará pa duna guia, apoyo i ayudo sosial na tur e personanan ménos privilegiá den komunidat pa nan tambe por partisipá den e proseso di trabou ku lo habri dentro di poko.
Den e próksimo lunanan lo tuma tempu pa analisá i evaluá tur e datonan ku keda registrá. Despues lo kuminsá e proseso di hasi intake ku kada persona ku a mustra su interes dor di registrá. E kombersashonnan di intake lo resultá den identifikashon di un grupo di persona ku lo risibí guia intensivo pa por desaroyá e abilidatnan nesesario pa por funshoná den forma efektivo na boka di trabou. Ta trata aki por ehèmpel di hendenan ku tin hopi tempu sin traha, òf ku ta den un situashon sosial delikado. Tambe tin un grupo ku lo mester risibí un entrenamentu básiko pa yuda nan yega na e nivel deseá promé ku nan ta kla pa kuminsá ku nan training. I finalmente tin e grupo ku ya ta kla pa kuminsá nan entrenamentu.
Ta duna entrenamentu pa e proyektonan den kuadro di modernisashon di Kòrsou su refineria, kual ta e proyekto di mas grandi ku Kòrsou a yega di konosé. Lo konstruí un kantidat grandi di planta i edifisio kompletamente nobo pa e refineria, modernisá e planta di Energia Curaçao Refinery Utilities (CRU) i ekspandé e terminal di transbordo di krudo na Bullenbaai. Mester di mas o ménos 4.500 hende pa trabounan ku ta varia entre otro di pipe fitter, mekániko, lasdó, trahadó di konstrukshon, fèrfdó i elèktrishèn te ku instrumentista, supervisor, inspektor i hende ku por pinta den Autocad. Lo prepará hende pa hasi e trabounan aki na e nivel deseá i usando e sistema di edukashon basá riba kompetensia. Ministerio di SOAW ta e instansia enkargá ku e reklutamentu di e 4.500 trahadónan aki. E invershonista enkargá ku e proyektonan na refineria, CRU i Bullenbaai, esta e kompania estatal chines Guangdong Zhenrong, tin palabrashon ku UoC i Feffik pa brinda e entrenamentu nesesario. Guangdong Zhenrong Energy Company Ltd asta a firma un MoU ku UoC i China University of Petroleum pa koperá den e área di entrenamentu. Ministerio di SOAW ta konfia ku tur hende interesá lo presentá na e lokalidat mas fásil di nan alkanse, pa nan registrá nan mes pa entrenamentu pa nan futuro trabou. Registrashon ta habrí pa tur hende!


text:
Awe tardi, for di yiunan di Selwyn Spanner, nos a ricibi e triste noticia cu nan tata a fayece na Pemproke Pines, Florida.
Selwyn Spanner a nace na San Nicolas, a biba den Village, unda el a crea masha hopi amistad.
El a dicidi di purba como politico, y asina a subi lista di PPA.
Y asina a bira miembro di Eilandsraad, te ora cu a surgi diferencianan cu dirigentenan di PPA, Selwyn Spanner a dicidi di funda su propio partido y asina purba di keda eligi, loke no tabata e caso.
Maske e por tabatin diferencianan politico, el a bira masha amigo di Guillermo Trinidad, cu kende e tabata riba lista di PPA, pero tambe cu Betico Croes di MEP.
Ora e no a logra su metanan cu su partido, Selwyn Spanner a muda pa Merca, pa ser exacto pa estado di Florida. Unda su entiero lo tuma lugar tambe.
Despedida lo tuma lugar diadomingo awor, pa 10 or di mainta, unda tin un Santo Sacrificio di Misa na Nakia Ingraham Funeral Home, 6701 Pembroke Rd, Pembroke Pines FL 33023, sigui despues cu e acto di entiero.
Na su famia, ta bay nos mas sincere condolencia. Cu Selwyn Spanner sosega na paz.


text:
E merkado i e retnan distribuí
E sistemanan aki – muminan i sistemanan p2p – ta realidatnan konkreto di un forma di traha i manehamento surgí for di e sustrato nobo – retnan distribí -. Ta bin mi kabes e konsepto di plurarkía.
John Robb, den un atardi yen di solo na final di invierno i tumando komo base un asumpshon hopi cyberpunk, esta «economics, politics, and warfare are all a function of the dominant technological substrate», ta konta nos komo e retonan presentá dor di e revolushon industrial a dikta e desaroyo di dos forma di manehamento: burokrasia i merkadonan.
E burokrasia sin duda ta un resultado direkto di e eskalanan grandi desaroyá durante e era industrial pero e merkado komo sistema di tuma desishon no ta mas bien un víktima di e grandi monopolionan i sistemanan di regulashon artikulá dor di e estado?
Den kualke kaso e identifikashon di e forma di manehamento di e era industrial ta so un promé parada kòrtiku den un biaha ku ta hiba nos na e floresementu di Internet i kun’e e yegada di e promé retnan distribuí. Den palabranan di John Robb den e delaster trinta aña nos tabata wak un kambio den e sustrato teknológiko.
I konsekuentemente ta bin dilanti e pregunta riba e formanan di manehamento den e sustrato nobo. Jhon ta pone riba mesa e sistemanan F2M (pokonan pa masha hende) i P2P (persona pa persona).
E sistemanan F2M ta wòrdu ehekutá dor di poko hende i entregá na masha hende. Kíko nos ta yama e muminan.
E sistemanan P2P ta permití interakshon sin intermediarionan, esta sin poder di filter, entre individuonan i komunidatnan. E ehemplel mas ilustratibo dje sistema akí ta e moda/manera di produkshon P2P.
Pero mi ta puntra mi mes, e sistemanan aki no ta mas bien realidatnan konkreto di un forma di traha i manehamento surgí for di e sustrato nobo. Ta bin mi kabes e konsepto di plurarkía.
Un biaha sin duda emoshonante ku ta warda nos otro realidatnan konkreto manera e software liber, e blògsfera, ets. Pero awor mi ke bai bèk te nos promé parada probechando un komentario ku mi ta haña hopi interesante
I don’t know about you, but “Platforms” and “P2P networks” sure smell like markets to me…


text:
Riba 17 di desèmber 1865, Abraham Jesurun a pone e promé piedra na nòmber di e komunidat Hudiu pa e konstrukshon di e tempel Emanu-él, ku a ser inougurá riba 12 di sèptember 1867.
E konstrukshon di e tèmpel a bira nesesarion despues ku e Kominudat Ulandes Reformá Israelítiko Emanu-él a parti for di e komunidat òrtodòks Mikvé Israel den1864. E kas di orashon a wòrdu yamá “Tempel” pa asina por diferenshé for di “Snoa”.
Pa e konstrukshon di Tempel, gobierno a duna un pida tereno di 2.000 meter kuadrá pariba di Statèis. Nan tabata yama e area “Fo’i Porta”. Tabata un tereno desordená ku un santana neglishá i serunan di shushi ilegal. E la bira un ‘prime spot’ ku un nòmber nobo: e ”Plenchi di Pietermaai”.
Den 1963 un re-unifikashon di e dos komunidatnan di hudiunan sefárdiko a tuma lugá. Ku esaki e Komunidat Uní Ulandes-Portugues Mikvé Israël-Emanu-él a bira un echo den 1963. Riba 9 di ougùstùs 1963 e último servisio den Tèmpel. For di e momentu ei, Tèmpel a pèrde su funshon komo snoa.
E edifisio a para bashí kasi 14 aña despues di esaki. Pa un temporada e la fungi komo teater di sine ku un bar den e bodega. Den 1989, e komunidat Hudiu a bende e edifisio i un par di aña despues Eilandgebied di Kòrsou a kumpra e èks snoa komo parti di un akuerdo ku e kadena di hotel Van der Valk.
Finalmente, a entregá e edifisio di Tempel na Stichting Monumentenzorg Curaçao bou di kondishon ku despues di e restourashon, e Parkèt di fiskalnan di Ministerio Públiko lo domisiliá den e edifisio eiden. Esaki a bira un echo riba 14 di ougùstùs 1999.


text:
Kico Bijbel Ta Bisa Tocante Boluntad Liber? Ta Dios Ta Determina Bo Destino?
E contesta cu Bijbel ta duna
Dios a duna nos un boluntad liber, esta, e capacidad pa tuma nos mes decisionnan. No ta Dios ta controla nos bida ni nos no ta mara na un destino. Laga nos wak kico Bijbel ta bisa riba e punto aki.
Dios a crea hende den su imagen. (Genesis 1:26) Distinto for di bestia cu ta djis bay tras di nan instinto, nos tin e capacidad di refleha e cualidadnan di nos Creador, manera amor y husticia. Y mescos cu nos Creador, nos tin un boluntad liber.
Basicamente, ta nos mes ta dicidi nos futuro. Bijbel ta anima nos pa “scoge bida ... door di obedece [Dios] su bos”, esta, scoge pa obedece su mandamentonan. (Deuteronomio 30:19, 20, Beibel Santu) E opcion aki lo no tabatin sentido y lo tabata hasta cruel si nos no tabatin un boluntad liber. En bes di forsa nos pa haci loke e kier, Dios ta anima nos di curason: “Mara bo a pone atencion na mi mandamentonan! E ora ey bo paz lo tabata manera un riu.”—Isaias 48:18, Beibel Santu.
Nos exito of fracaso no ta mara na destino. Kico cu bo kier logra den bida, bo tin cu traha pa alcans’e. Bijbel ta bisa: “Tur loke bo man haya pa haci, hacie cu tur bo forsa.” (Eclesiastes 9:10, Beibel Santu) E ta bisa tambe: “E plannan di hende balente siguramente ta conduci na abundancia.”—Proverbionan 21:5, Beibel Santu.
Boluntad liber ta un regalo precioso di Dios, pasobra esey ta permiti nos stim’e cu “henter [nos] curason”, no pasobra nos ta sinti nos forsa pa haci esey, sino pasobra ta nos mes kier.—Mateo 22:37.
No ta Dios ta controla tur cos?
Bijbel ta siña nos cu Dios ta Todopoderoso, esta, cu su poder no tin limite. (Job 37:23; Isaias 40:26) Sinembargo, e no ta uza su poder pa controla tur cos. Por ehempel, Bijbel ta bisa cu Dios a “domina [su] mes” y no a tuma medida mesora contra Babilonia di antiguedad, un nacion enemigo di su pueblo. (Isaias 42:14, Beibel Santu) Di igual manera, pa un tempo Dios ta opta pa tolera hende cu ta haci mal uzo di nan boluntad liber pa haci daño na otro hende. Pero lo e no haci esey pa semper.—Salmo 37:10, 11.


text:
TOPICO PRINCIPAL | BIJBEL SU STORIA DI SOBREVIVENCIA
Bijbel A Sobrevivi e Intentonan pa Cambia Su Mensahe
E PELIGER: Ni e echo cu Bijbel a ser skirbi riba material cu ta caba na nada ni oposicion no por a caba cu ne. Pero algun copista y traductor a purba di cambia e mensahe di Bijbel pa e por cuadra cu nan doctrinanan en bes di adapta nan doctrinanan pa cuadra cu e siñansa di Bijbel. Laga nos mira algun ehempel.
Luga di adoracion: Entre siglo cuater y siglo dos prome cu Cristo, e escritornan di e Pentateuco Samaritano a hinca e palabranan “na Aargaareezem. Y ey lo bo traha un altar” na final di Exodo 20:17. Asina e Samaritanonan kier a pone e Scritura apoya e construccion di nan tempel riba “Aargaareezem”, of Sero Gerizim.
E doctrina di Trinidad: Menos cu 300 aña despues cu Bijbel a ser completa, un escritor cu tabata kere den Trinidad a agrega na 1 Juan 5:7: “Den cielo, e Tata, e Palabra y e Spirito Santo: y nan tres ta un.” E palabranan ey no tabata parti di e texto original. Bruce Metzger, un experto di Bijbel, a bisa: “Desde siglo seis padilanti, e palabranan ey a aparece cu mas frecuencia den manuscritonan di e Version Latin Antiguo y e Vulgata Latin.”
E nomber di Dios: A base di un supersticion hudiu, hopi traductor di Bijbel a dicidi di kita e nomber di Dios for di e Scritura. Nan a reemplasa e nomber ey cu titulonan manera “Dios” of “Señor”, titulonan cu Bijbel ta uza pa referi no solamente na e Creador, sino tambe na hende, obhetonan di adoracion falso y hasta Diabel.—Juan 10:34, 35; 1 Corintionan 8:5, 6; 2 Corintionan 4:4. *
CON BIJBEL A SOBREVIVI: Prome, aunke algun copista di Bijbel tabata poco negligente of hasta deshonesto, hopi otro copista si tabata hopi habil y cuidadoso den nan trabou. Entre siglo seis y siglo dies despues di Cristo, e masoretanan a copia e Scritura Hebreo y a produci loke awe nos conoce como e texto Masoretico. Segun un informe, nan tabata conta e palabra- y letternan pa haci sigur cu nan no a haci niun fout. Caminda nan a sospecha cu tabatin fout den e texto cu nan tabata uza pa traduci for di dje, nan a nota eseynan den e margen. E masoretanan a nenga di cambia e texto di Bijbel. Profesor Moshe Goshen-Gottstein a bisa: “Pa nan, cambia e texto intencionalmente lo tabata un crimen.”
Di dos, e gran cantidad di manuscrito cu tin awe por yuda expertonan riba tereno di Bijbel saca fout. Por ehempel, pa hopi siglo lidernan religioso a siña hende cu nan versionnan na Latin a contene e texto original di Bijbel. Pero na 1 Juan 5:7 nan a hinca e frase menciona anteriormente cu no ta autentico. E fout ey a bay te hasta den King James Version, un traduccion di Bijbel na Ingles bon conoci. Pero kico otro manuscritonan cu a ser descubri a revela? Bruce Metzger a skirbi: “E frase [na 1 Juan 5:7] no ta aparece den ningun di e manuscritonan di e versionnan antiguo (Siriaco, Copto, Armenio, Etiope, Arabier, Esclavonio), cu excepcion di Latin.” Como resultado, e edicionnan revisa di King James y otro Bijbel a kita e frase incorecto ey.
E manuscritonan mas bieu ta proba cu e mensahe di Bijbel a ser preserva? Ora e Rolnan di Lama Morto a ser descubri na 1947, porfin e expertonan riba tereno di Bijbel por a compara e texto Masoretico Hebreo cu loke a aparece den e rolnan di Bijbel cu a ser skirbi mas cu mil aña mas prome. Un miembro di e team di redaccion di e Rolnan di Lama Morto a conclui cu un rol so caba ta “duna prueba palpabel cu durante un periodo di mas cu mil aña, e copistanan Hudiu a transmiti e texto biblico na un manera hopi fiel y cuidadoso.”
E Bibliotheek di Chester Beatty na Dublin, Irlanda, tin un coleccion di papiro di casi tur buki di e Scritura Griego Cristian, incluso manuscritonan cu ta data for di siglo dos, apenas 100 aña despues cu Bijbel a ser completa. The Anchor Bible Dictionary ta bisa: “Aunke e papironan ta duna hopi informacion nobo tocante detayenan di e texto, nan ta demostra tambe cu a traves di historia e texto biblico a ser transmiti consistentemente.”
“Nos por bisa cu tur siguransa cu niun otro obra di antiguedad a ser transmiti cu tanto exactitud”
E RESULTADO: Na luga di introduci fout den e texto di Bijbel, e gran cantidad di manuscritonan antiguo a yuda mehor’e. Sir Frederic Kenyon a skirbi di e Scritura Griego Cristian: “Niun otro buki di pasado tin copianan asina antiguo y numeroso pa comproba su texto. Y niun experto imparcial lo nenga cu e texto cu nos tin awe ta sumamente confiabel.” Anto e experto William Henry Green a bisa di e Scritura Hebreo: “Nos por bisa cu tur siguransa cu niun otro obra di antiguedad a ser transmiti cu tanto exactitud.”
^ par. 6 Pa mas informacion, wak Guia pa Studia e Palabra di Dios, pagina 1-13. Bo por download e foyeto aki for di www.jw.org/jw-paa.


text:
mi kiersa
UN LUGAR PA ENTERCAMBIA RECETA, DUNA TIPS, OPINA RIBA BOEKI, MUSICA, PELICULA,CUMINDA,TRABOW OF CUALKIER OTRO TEMA. COMENTA RIBA LOKE NORMALMENTE BO TA HASI TUR DIA
MI KIERSA TA ............
Mi kier introduci e site aki na boso. E ta pertenese na mi persona 'Aries' .
E idea a surgi un par di añas atrás desde cu mi a keda “in charge” di mi famia. Mi kier a dedica mi tempo liber na algo cu mi ta gusta hasi. Mi kier a pone material cu mi ta interesa aden riba un site y asina mi a convirtie den mi hobby. Si por si acaso, bo a descubri mikiersa den bo caminda, sinti bo liber di explora mi mundo.
Si bo ta interesa pa pone informacion den bo expertisio of bo kier sugeri algo, manda mi un email na infomikiersa@gmail.com y lo mi pone ariba cu bo nomber abao of bo por keda anonimo.
Tuesday, August 23, 2016
Bo ta gusta bo trabou ....
Sunday, January 06, 2013
Sunday, December 04, 2011
¡Indignante! El Papa dice que la violación de niños no es tan malo, era normal en su época -- Los Dueños del Circo -- Sott.net
¡Indignante! El Papa dice que la violación de niños no es tan malo, era normal en su época -- Los Dueños del Circo -- Sott.net
Friday, April 22, 2011
spagetti cu lobstertail à la meunière
Sunday, March 27, 2011
LENGA DI BAKA STOBA
HOPI HENDE ASINA NAN TENDE DI LENGA NAN TA TREK CARA VIES.
CUMINSA NA LABA E LENGA CU AWA, PONE STEAM CU 3 TENCHI KONOFLOOK Y LAGE STEAM PA 35 MIN. SI TA UN LENGA GRANDI.
LAGE FRIA Y KITA E CASCA FEI RIBA DJE Y KITA E VET TAMBE BENTA AFOR.
DESPUES SLICE E POKO FIN
LENGA DI BAKA STOBA
Sunday, March 20, 2011
A LA CARGA CU E COMCOMBER
AWOR MI TA SIGUI CU E CARNI BESTIA CHIQUITO TAMBE MESTER STEAM YA CU NOS TA BAI USA E CALDO DI E CARNI AKI NOS TA DRECHE CU SPECERIJ Y 1 BOUILLON DI COSTILLA PA NOS SACA MAS SABOR DI DJE.
2 TBSP. DI ECHTE BOTER, NO LUBIDA E BOUILLON DI BO SMAAK.
E CARNI A STEAM PA 35 MIN. PERO PA 30 MIN TA NET E TEMPO CU E MESTER PA BIRA MOLI CABA. DUS DIMI A HERBE UN POKO DIMAS.
AKI TA MANTECA DEN WEA CU SIBOJO , PROMENTON, COMCOMBER, CARNI CU RABO Y COMCOMBER ARIBA Y DESPUES BASHA UN POKO DI E CALDO DI CARNI. LAGE CUSHINA CANDELA ABOW ORA E CUMINSA HERBE TAPE Y BAHA E CANDELA UN POKO.
A LA CARGA CU E COMCOMBER
Saturday, March 19, 2011
BO TIN UN LACHI CU TA JENA CU JEN DI COS CHIQUITO
WEL SI BO TIN UN BAKI IJS CU BO NO TA USA MAS, WEL USE PESEI, PONE DEN CADA HOKI UN COS.
Y PONE DEN BO LACHI.
OPGERUIMD STAAT NETJES
BO TIN UN LACHI CU TA JENA CU JEN DI COS CHIQUITO
MAJAN DEN CUSHINA MIKIERSA NOS TIN COMCOMBER STOBA CU PICTURES
SUPER MOON AWENOCHI
Loke esaki kiermen segun NASA, cu e luna lo ta orbita mas serka di Mundo cu usualmente.
NASA ta bisa cu e luna lo aparece 14 porciento mas grandi y 30 porciento mas cla. Pero e pa capta e momento celestial aki, ta sinta na observa y wak na cielo na e momento corecto. Spera cu e cielo no ta nubla awenochi. Ya asina nos tin un mihor bista den cielo.
Hopi ta culpa e poder di luna pa desgracia cu ta pasa rond di mundo.
Pero e no tin nada di haber cu esei.
Loke si e ta trese cune ta cu lama ta subi den oceano Atlantico, Chesapeake Bay y e Riew Potomac
Chesapeake Bay ta net den un scrif di Costa di Merca cu ta rodea cu
Maryland y Virginia
Potomac ta bin desemboca den e Riew Chesepeake.
Ban spera cu e SUPER LUNA aki trese bon cos so pa nos Mundo.
Hasi bo deseo , ki bo kiermen cu mi a bira un "Lunatico" no corda cu ta te anja 2016 nos ta haja e chens pa wak e fenomeno. Pakico no !!!!!!
SUPER MOON AWENOCHI
Monday, January 03, 2011
BO KIER PURBA DI GASTA MENOS Y SPAAR MAS E ANJA AKI ?
Wel cuminsa cu esaki.
1. Usa cash y bo gastonan lo wordo corta mas cu bo por kere. Con ?
Ora bo cumpra algo ta mas fasil pa bo swipe, pero bo a ripara cu bo ta swipe mas lihe cu bo ta saca cash.
Si bo tin e cash den bo cartera bo ta sinti di biaha ora bo sace pa paga. Paga cu un tarheta ta pospone e dolor y e preocupacion di e gasto. E ta bira algo pa bo worry cune despues,(si paso bosa cu tin placa riba dje toch pero e placa ei no ta di paga un debe cu bo tin? ) no un cos di worry awor cune. Pa bo stop di cumpra cos inecesariamente y coi kens of gasta placa pa loco, purba di usa solamente cash pa mas o menos 2 siman. Lo bo ripara cu lo bo gasta menos di lunch te pa cumpra impulsivamente. saca p.e. 100,= pa bo tin pa 2 siman.
CORDA E DICHO NA INGLES . " THE GUY WHO INVENTED POKER WAS BRIGHT, BUT THE GUY WHO INVENTED THE CHIP WAS A GENIUS" Awor bo sa pakico.
BO KIER PURBA DI GASTA MENOS Y SPAAR MAS E ANJA AKI ?


text:
BEIJING, China- E pais Asiatico aki a pidi Merca pa e garantisa ïgualdad di condicion yn un entorno predecibel” pa su empresanan por inverti y habri negoshi na Merca. Esaki ta bin despues di e renuncia di e parti di e compania Chines Ant Financial di cumpra e compania Mericano MoneyGram door di un blokeo oficial.
“Nos kier traha cu Merca pa establece respet y beneficio mutuo pa avanza den nos cooperacion economico, ya cu e ta na interes di tur dos pais y tur dos pueblo”, e vocero di Ministerio di Relacionnan Exterior Chines, Geng Shuang a afirme den un conferencia di prensa.
E declaracionnan aki a bin despues di e anuncip en conhunto di parti di e Ant Financial, perteneciente na e gigante Chines Alibaba, y MoneyGram anunciando e fracaso di e operacion di e fusion entre ambos ora di no a logra haya e aprobacion di e Comite di Inversionnan di Merca.
E operacion aki cu a faya a wordo anuncia dia 27 di Januari 2017 y pa cual Ant Financial, doño di e plataforma di pago Alipay, lo a bay cumpra Moneygram pa 880 miyon dollar, manteniendo e mesun nomber.
Geng a insisti cu e gobierno di China “semper ta anima su empresanan pa nan sigui cu nan practicanan di mercado, reglanan internacional y leynan local”.
Merca y Europa, tradicionalmente, a acusa China di pone obstaculo na su companinanan cu kier haci operacionnan corporativo den e pais aki, mientras cu e gobierno Chines ta reclama igualdad di condicion pa su companianan den e region Mericano y Europeo.
Fuente: http://expansion.mx


text:
Willemstad - Siman pasa Minister di Ensenansa, Siensia, Kultura i Deporte, sra. Marilyn Alcalá-Wallé i Minister Plenipotensiario sr. Anthony Begina a partisipá na e Diálogo Ministerial na UNESCO (Paris), riba Kompetensha Global i Edukashon Siudadania Global organisá pa Canada i Korea.
E reunion aki a sirbi pa pone ofishalnan haltu i ministernan diskutí riba e téknikanan ku mester pa Siglo 21 pa atendé ku retonan i oportunidatnan ku por surgi den enseñansa. Un ehèmpel ta kon ta alineá e kompetensianan di Siglo 21 ku e pais su vishon pa ku su skolnan i e éksito den edukashon.
E reunion aki a sirbi pa diskutí retonan i éksitonan di implementashon di SDG 4 (Ophetivonan di Desaroyo Duradero) ku ta para pa Enseñansa di Kalidat en partikular SDG 4.7 pa kompartí strategianan, ehèmpelnan i bon práktikanan di transformashonnan den enseñansa, Kompetensianan Global i Edukashon pa Siudadania Global. E tabata tambe pa eksplorá aliansanan potenshal i sinergia pa konsolidá e esfuersonan global pa yega na e meta 4.7 di SDG.


text:
ORANJESTAD (AAN) – Riba dianan 3,4 y 5 di November 2017 a tuma lugar e campeonato di landamento pa atletanan local y internacional cu e nomber di 16th Aruba Dolphins Invitational.
En total a participa 13 club di natacion cu no menos cu 197 landador na e campeonato aki, esta Bonaire Barracudas, Parque Naciones Unidas di Venezuela, East Coast Aquatic Club di USA, Academa Aquatica y Gurabito Country Club di Republica Dominicana, Sithoc, Typhoon, Orca y Bulado di Curacao, Stingray Swimming, Orcas Swim Team, Sports 4U y Aruba Dolphins di Aruba.
Den un otro articulo tin resultado di e evento aki.


text:
Wednesday, September 20, 2017
MILÅGRON I TAI TATA
Gof chachathinasso un nåna sa' pot kada oga'an mumuta' i hagå-ña achok ha' ti kalentutura pat sinago. Ha konne' i hagå-ña para i mediko ya ma eksamina i me'me'-ña i sotterita. Sinangåne i nana nu i mediko, "Ma potge' i hagå-mo." Ilek-ña i nana, "Ti siña, Señot. Todo i tiempo humahame na dos ya tåya' na ha dingu i gima' guiguiya ha' na maisa, tåya' nobio måfåtto gi gima', tåya' na kumuentos gue' gi telefon yan låhe." An monhåyan ha sångan este i nana, tumohge i mediko gi me'nan i bentåna ya sige de tumalak hiyong. "Håfa, Señot, un a'atan guihe huyong?" mamaisen i nana. Ilek-ña i mediko, "Hu nanangga i Tres Reyes."
Subscribe to: Post Comments (Atom)


text:
Reapertura oficial di biblioteca su edificio principal na George Madurostraat
Un programa special na biblioteca otro siman
Na september 2012 Biblioteca Nacional Aruba por a habri portanan bek di su edificio principal na George Madurostraat pa comunidad di Aruba. Pa celebra otro siman e reapertura oficial di biblioteca ta presenta un programa atractivo pa un y tur.
E edficio principal di biblioteca tawatacera pa 2 aña pa un renobacion completo. Durante e periodo aki biblioteca a presta servicio for di su sucursal na San Nicolas y Departamento Arubiana na Bachstraat. September 2012 portanan a habri bek den George Madurostraat. E edificio tin un ‘fresh new look’ cu su colornan bibo. Pa celebra e reapertura oficial hunto cu publico en general biblioteca ta presenta un programa special pa grandi y chikito den siman venidero di 14 pa 17 di januari den e edificio renoba den George Madurostraat. Un programa diverso di contamento di storia, presentacion di buki y presentacion musical.
Di Dialuna pa diahuebs lo tin un programa special pa publico en general:
Dialuna 14 di januari 2013
Atardi 16:00-17:00 Presentacion di e buki “de zaal van de twee waarheden” dor di Leo Sybrandy
(Pa alumnonan di bovenbouw di scol basico)
Diamars 15 di januari 2013
Merdia 16:00-17:00 Presentacion di e buki “E prinses cu no kier a peña su cabey” pa Olga Buckley y Desiree Correa
Anochi 19:30-21:30 Anochi di conta cuenta y presentacion di un pelicula nobo di Compa Nanzi
-
Storyteller Amina Meeks-Blackwood (contado di cuenta Jamaica)
-
Storyteller Emerita Emerencia (contado di cuenta Aruba)
-
Author Carol Britton-Gonzaléz (Costa Rica) Cuentos afrocaribeños de la araña Anancy y sus amigos
-
Presentacion pelicula nobo di Compa Nanzi “Anansi’s Gift”
Diaranson 16 di januari 2013
Merdia 15:30-17:00 Workshop Introduccion skirbi cuenta cortico dor di Jules Marchena (condicion pa
participacion: 16 aña bay ariba)
Anochi 19:30-21:30 Concierto, proverbio y mas
-
Presentacion buki di proverbio “tanten tin: di Sr. Winnie Poulo compaña pa sr. Chaco Castro
-
Presentacion musical di sr. Jules Marchena (musico di Corsou)
Diahuebs 17 di januari 2013
Merdia 16:00-17:00 Storyteller Amina Meeks-Blackwood di Jamaica
Anochi 18:00-19:30 Presentacion di Club di Movimiento (ballet di Aruba) bou direccion di sra. Samantha Westera
The healthy way
Mesora cu drenta e edificio bishitantenan di biblioteca ta topa cu un entrada atractivo. Por sinta den hal y disfruta di algo di come of bebe di ‘The HealthyW way’. The Healthy Way a cuminsa brinda servicio di kantine na aña 2008 na Colegio Arubano y ta duna servicio tambe na por ehempel APFA y Universidad di Aruba. The Healthy Way ta ofrece cuminda saludabel na un prijs rasonabel.
Website
Tabata tempo pa cambia e website di biblioteca. E compania YFMG web consulting a diseña un otro website pa biblioteca. E website www.bibliotecanacional.aw ta bon bishita cu un averahe di 5000 bishitante pa luna. Biblioteca ta launch e website nobo e fin di siman aki. Biblioteca ta spera di por ofrece su bishitantenan WIFI desde otro siman. E Internetroom ta habri pa facilita personanan cu e servicio di uso di computer y busca informacion riba Internet.
Bookmarks
Na ocasion di reapertura oficial di edificio central a laga diseña un Bookmark nobo pa Biblioteca Nacional Aruba. Diseño ta di Nelson Gonzalez, artista visual. Biblioteca lo tin un bookmark pa cada bishitante den e proximo simannan. Nelson Gonzalez ta un artista visual contemporaneo cu a yega di participa na diferente exposicion, tanto local como internacional . E ta un diseño cu colornan bibo, den background un potret di un banda di e edificio di biblioteca. Riba e bookmark tin Haiku di sra. Digna Laclé-Herrera. Sra Digna Lacle Herrera ta un poeta, contador di storia y autora di e buki ‘Proverbionan’.


text:
Lider di Partido MEP, Evelyn Wever-Croes ta enfoca riba nos pensionadonan, cu a wordo lubida y perhudica pa e Gobierno na mando. MEP lo duna e pensionadonan prioridad.
Ata aki algun di e puntonan cu MEP lo duna prioridad, mesora cu MEP drenta den Gobierno.
CREA MAS CAPACIDAD PA CUIDO DI NOS GRANDINAN
Mas y mas di nos grandinan no por keda biba na cas, y mester bay biba den un cas di cuido. Lamentablemente e capacidad actual no ta suficiente y nos grandinan mester warda largo prome cu por haya un lugar den un cas di cuido. Esaki ta causa hopi biaha problema den famia y por afecta e calidad di cuido di nos grandinan.
Wever-Croes ta sigura cu MEP lo amplia e capacidad di cuido, p’asina por brinda mas di nos grandinan oportunidad den casnan di cuido, cu cuido especialisa.
DOKTER SPECIALISA DEN CUIDO PA NOS GRANDINAN
Actualmente no tin suficiente dokter na Aruba cu ta specialisa den cuido di nos grandinan, geriatria. Cu mas geriatra na Aruba, bo por wordo garantisa un miho cuido.
E geriatra lo sa di referi pashentnan mas lihe na demas specialistanan, p’asina bo no tin nodo di warda asina tanto prome cu wordo atendi pa un specialista, Wever-Croes ta splica.
ELIMINA COBRANSA DI BELASTING RIBA PENSIOEN DI BIEHES
Pensionadonan ta esnan cu mas a wordo castiga cu cobransa halto di belasting, ora nan tin mas cu un pensioen of otro entrada.
Wever-Croes ta bisa cu MEP lo cambia e ley pa elimina e belasting riba e pensioen di biehes, y asina bo no ta haya mas cobransanan halto asina den caso cu bo tin mas entrada.
MEP ta di opinion cu nos grandinan a traha duro y a paga suficiente belasting caba.
Ademas, nos grandinan ya caba a bay atras den entrada na momento di bay cu pensioen, y e cobransanan aki di belasting ta causa mas problema financiero. MEP kier pa nos grandinan por gosa di nan seneltud contento, y p’esey nos compromiso ta pa alivia e peso financiero aki.
Tambe MEP ta di opinion cu nos mester garantisa cu tur pensionado cu tin solamente pensioen di biehes, no tin nodo di yena nan formulario di inkomstenbelasting mas.
Esaki ta crea solamente mas molester y preocupacion pa nos grandinan.
REBAHA PRIMA AZV RIBA PENSIOEN
Entrante 1 di januari 2011, Gobierno di AVP a introduci un medida cu a afecta specialmente nos grandinan. Gobierno a aumenta e prima di AZV di 9.5% pa 11.5%, y na 2015 a baha esaki na 10.5%. Como pensionado, abo mester paga e prima aki completamente.
Un persona cu ta den servicio di un doño di trabou ta paga 1.6%, y su doño di trabou ta paga e sobra, pero un pensionado mester pag’e completo. No ta tur pensionado ta paga e prima aki, pasobra SVb ta paga e prima di AZV pa esnan cu tin un pensioen di biehes solamente.
Pero si bo tin mas entrada, ta abo mes mester paga esaki. E medida aki di Gobierno a afecta hopi pensionado cu mester paga e prima aki.
Segun Wever-Croes, Partido Movimiento Electoral di Pueblo lo rebaha e peso di e prima di AZV pa e pensionado.
NOS GRANDINAN LO HAYA PREFERENCIA NA OFICINANAN DI GOBIENO Y BANCONAN
Partido MEP lo traha pa inculca den nos comunidad mas respet y atencion pa nos grandinan. Pa duna nos grandinan preferencia ora nan ta para den rij, pa crea rijnan special pa nos grandinan ora di bay oficinanan di Gobierno of banconan, pa educa nos hobennan pa lanta y laga un hende grandi sinta si no tin mas luga di sinta, pa trata nos grandinan cu cariño y pasenshi, ta vision di lider di MEP, Evelyn Wever-Croes.


text:
E workshop aki di ceramica lo cuminsa dialuna 8 di mei 2017 pa 6:30pm, cu e tema di salida: Traha un Totem di Deseo.
Den e workshop aki lo bo wordo reta pa sali y traha cu e sinonimo “totem”. Un totem ta wordo mira como un spirito of obheto sagrado cu ta brinda proteccion na un individuo of un grupo di hende. Dor di refleha riba bo soñonan y deseonan bo ta pone un “totem di deseo” na mundo. Esaki por ta un totem individual, pero tambe un deseo cu a bo tin den bo mente pa un otro persona of e mundo cu nos ta biba aden.
Den e workshop aki bo lo bay ta ta prepara bo mes pa con lo bo bay duna forma na e totem aki. Den e prome siman lo pone enfacis riba diferente tecnica di ceramica manera, scraffito, intrasia y tecnica di marmer. Despues di practica e tecnicanan aki suficiente, lo bo bay ta realisa bo plan.
E ceramista y fotografo Ellen Spijkstra a sigui su carera na e academia di Minerva na Groningen Hulanda y a haci cu esaki a duna impulso tremendo den e desaroyo como ceramista na Corsou. Desde añanan nobenta Spijkstra ta duna workshops cu ta wordo sigui pa ceramistanan conoci internacionalmente. Hopi di su studiantenan ta traha awor como artista independiente.
E workshop aki ta pa un luna y ta cuminsa dialuna dia 8 di mei y ta termina cu un exposicion den salanan mayor di exposicion na Ateliers ’89 riba diahuebs 1 di juli. E workshopnan ta cuater bes pa siman y ta di dialuna pa diahuebs, di 6:30pm pa 9:30pm y ta wordo realisa cu cooperacion, Terafuse Glass and Ceramics.
Pa inscribcion por yama na tel. 5885776 of na cel. 5654613. Tambe ta aprecia hopi si haci esaki via mail na elvis@ateliers89.com. Tambe por sigui nos riba www.ateliers89.com of djis pasa na Dominicanessenstr. 34 na O-stad.
Inscribi trempan ya cu e cuponan ta limita y ceramica ta algo hopi gusta pa nos clientela en general. Edad ta 12 aña pariba.


text:
30
Local
Diamars 15 di Maart 2011
AWEMainta.com
Polis ta hiba homber burachi warda DIADOMINGO mainta a drenta informe di un homber basta bou influencia y ta cana riba e caminda di Sabana Liber, a dirigi polis na e sitio. Polis a bin topa cu e homber A.E.S.T. naci na Santo Domingo di 58 aña, bou influencia pisa di alcohol ta cana zwaai riba caminda. Pa su propio seguridad y di otro, polis a hibe warda di Shaba pa e drumi den un di e cuarto nan gratis pa e buracheria pasa.
“Bou di alanan di Dios mi ta sigur” Abo cu ta biba bou di amparo di Altisimo, ta hospedá den sombra di Dios Omnipotente,bisa Señor: “Mi refugio, mi forti, mi Dios, den kende mi ta pone mi confiansa” Salmo 91:1-2
Maria Julia Tromp- Jacobs *22-05-1924 †14-03-2011
Acto di entiero lo wordo anuncia despues. Adres pa condolencia: Aurora Funeral Home Diaranson 16 di maart 2011 Di 7'or pa 9'or di anochi.
Ora bo tin sucu (diabetis),bo por haci un cantidad di cosnan pa tene e nivel di sucu den sanger bao control. Cuminda saludabel,ehercicio y medicina ta yudabo pa logra un tratamento exitoso. Busca conseho cerca un dietista y controla bo peso. Tuma bo remedi tur dia na hora!
Published on Mar 14, 2011


text:
Tur siman nos ta publica e resultadonan di un poll riba un ponencia hunto cu un splicacion neutral di e topico. E poll aki por haya riba nos website BonDia24. com. Den e matrix bo por mira kico e partidonan politico participando den e eleccion 2017 ta vota. Riba nos Facebookpage nos ta publica e videonan di tur partido unda nan ta motiva nan contesta di si of no riba
cada ponencia.
Un persona di exterior ta bin biba na Aruba como pensionado. E ta proba cu e tin un entrada di por lo menos Afl. 100.000 pa aña, y desde e momento cu e ta registra legalmente den Registro Civil, e ta cubri pa tur gasto medico via AZV. Esaki ta loke ley ta ordena awor, cu tur ‘residente’
tin cobertura.
Esaki por trece riesgo considerabel pa nos sistema di seguro. Hende di edad tin relativamente mas problema di salud compara cu hende hoben, y tambe mas problema grave cu ta
costa hopi placa. Cu tanto entrada cu nan tin, nan lo mester por paga un seguro internacional pa nan mes? En todo caso lo mester por evita cu hende ta bin Aruba pasobra
nos sistema medico ta brinda nan mas proteccion cu esun di nan pais. Otro caso ta e caso di personanan cu ta bin traha na Aruba. Como cu mayoria di nan ta bin traha aki den e trabaonan menos bon paga, nan primanan paga pa AZV no ta acumula na tanto. En todo caso e gastonan ta hopi mas halto cu loke nan ta contribui.
Ta posibel pa, por ehemplo, den e prome periodo cu nan ta aki, laga nan mes paga nan seguro? Loke nos ta describi aki como ponencia, tin otro aspecto tambe cu mester considera.
Ora un pais laga otro hende drenta legalmente, o hasta ilegalmente, den su teritorio, e pais ta responsabel pa nan bienestar. Un ehemplo ta cu ora un trahado ilegal haya un accidente na trabao, y no ta sigura, e pais ta responsabel pa tur e gastonan medico. Tambe mester tuma na cuenta cu esunnan di e profesion medico humanamente no por nenga tratamento na un persona di exterior. Tumando tur esaki den consideracion, bo ta haya cu Aruba mester duna e trahado/pensionado di exterior acceso na AZV mesora cu nan registra aki?


text:
-
Mise à Mort du Cerf Sacré complet telecharger streaming
Mise à Mort du Cerf Sacré complet telecharger streaming 📅 Fecha Di Landamentu :1 Novèmber… Lesa mas
-
A Ghost Story streaming vf film complet zone téléchargement
A Ghost Story streaming vf film complet zone téléchargement 📅 Fecha Di Landamentu :… Lesa mas
-
Coco télécharger film HD 2017
Coco télécharger film HD 2017 📅 Fecha Di Landamentu : 29 Novèmber 2017 📅 📺 Di… Lesa mas
-
E Mara di hustisia di training version original, frances subtitulo deskargá
E Mara di hustisia di training version original, frances subtitulo deskargá 📅 Fecha Di Landamentu : 15 Di november 2017… Lesa mas
-
Tor Ragnarok deskargá pelíkula yen
Tor Ragnarok deskargá pelíkula frances Yen 📅 Fecha Di Landamentu : 25 Oktober 2017 📅… Lesa mas
-
E Mama 2017 encarga pelíkula yen liber drip VOSTFR
E Mama 2017 encarga pelíkula yen liber drip 📅 Fecha Di Landamentu : 14… Lesa mas
-
Kon Skol Eiland, e Pelíkula Teenager et training VF FULL HD
Kong Skull Island Télécharger fr DVDRip VF Film Complet 📅 Fecha Di Landamentu : 8… Lesa mas
-
Parti e pelíkula 2017 encarga full training VF di frances
Split Télécharger fr DVDRip VF Film Complet 📅 Fecha Di Landamentu : 22 février 2017… Lesa mas
-
TRATA DI CARIBE : VENGANSA DI SALA training
TRATA DI CARIBE : LA VENGEANCE DE SALAZAR Télécharger fr DVDRip VF Film Complet… Lesa mas
-
Muher Maraviya 2017 vf Pelíkula training Gratitut
Muher Maraviya 2017 training di vf 📅 Fecha Di Landamentu : 7 Na juni di 2017📅 📺… Lesa mas


text:
WASHINGTON, Merca- President di Merca, Donald Trump, a califica Salvador, Haiti y varios paisnan Africano, di “paisnan di porkeria”. El a bisa tambe cu e lo prefera pa Merca haya mas inmigrante for di Noruega na luga di inmigrantenan di e nacionnan ey, segun e corant The Washington Post.
“Pakico nos tin tur e hende di paisnan di porkeria, cu no ta sirbi pa nada biniendo aki?’, Trump a afirma durante un reunion cu legisladonan na White House. E corant a cita dos fuente familiarisa cu e encuentro.
E expresion uza pa e mandatario (porkeria) a “laga legisladornan babuca”, segun e corant. E palabra ta describi un luga extremadamente sushi, den mal estado of desagradabel.
White House a nenga di duna comentario ariba e expresionnan di President Trump. e.
Fuente: https://www.efe.com
Trump ta insulta varios pais yamandonan “paisnan di porkeria”
WASHINGTON, Merca- President di Merca, Donald Trump, a califica Salvador, Haiti y varios paisnan Africano, di “paisnan di porkeria”. El a bisa tambe cu e lo prefera pa Merca haya mas inmigrante for di Noruega na luga di inmigrantenan di e nacionnan ey, segun e corant The Washington Post.


text:
Diadomingo 29 di januari proximo, Arubaanse Zwembond lo tene su prome grandioso competencia di landamento pa loke t’e calendario di actividad den e aña 2017 esaki pa tur club di natacion competitivo den Pisina Olimpico Roly Bisslik na Savaneta.
Riba e dia aki lo tin e oportunidad tambe pa landa time trials pa purba clasifica p’e diferente campeonatonan den exterior.
E competencia lo inicia pa 9.30 di mainta, mientras un ora prome lo tin e chens pa warm-up. Lo por competi den e categorianan 6 aña y menos, 7-8 aña, 9-10 aña, 11-12 aña, 13-14 aña, 15- 17 aña y 18 aña y mas.
Tur landador por inscribi pa 3 evento individual. Lo bay tin tambe Mixed Relays (2 mucha homber y 2 mucha muher) den tur categoría y sin lubida e competencianan di estafette.
Lo premia cu medaya p’e promer tres puestonan.
Nos lo por mira clubnan manera Aruba Dolphins, The Orcas, Sports 4U y Stingray Swimming den fuerte bataya cu otro.
Mester bisa cu casi tur competencia lo bay ta riba e 50 meter y algun riba 200 meter, sea ta estilo liber, lomba, barbulet of schoolslag.
Un danki sigur na Lotto, e Loteria di Aruba pa medio di Comision di Subsidio cu a subsidia e eventonan deportivo enconexion cu e celebracion riba Dia di Betico.


text:
Awe diasabra 25 di maart pa 4or di atardi te cu 9or di anochi na Local Store na Noord lo tin e ultimo dia di competencia di Open Crossfit 2017 cu un tremendo stage traha dor di High Performance nos partner de deporte.
Nos tabatin 4 siman hopi druk cu e participacion di mas cu 70 atleta cada siman, ademas nos tabatin e bishita di e turistanan cu ta di vacancy na Aruba y nan a dicidi di pasa serca nos pa nan por participa den e diferente workouts
The Crossfit Games: T’e competencia mundial anual, unda nan ta busca e homber y muher mas fit. E atletanan di crossfit nan ta pasa den diferente face: Na february y maart t’e Open Mundial e mihornan nan ta clasifica pa Regionales, cu ta competi na mei y na juli nos lo wak e mihor atletanan di mundo competiendo p’e homber y muher mas fuerte di mundo
Open Crossfit 2017 lo wordo realiza conhuntamente rond mundo cu e participacion di tur box cu ta afilia n’e famia di Crossfit. E competencia ta hopi intenso y bunita pa wak.
E competencia ta conta cu un hurado pa cada participante y mayoria di biaha e participante tambe ta bira huez asina un ta controla otro, cada wor mester ta completo si no ta completo nan ta canta “no rep” y e tin cu haci’e te ora e ta bon, esey ta produci stress den e participante, pero nan ta siña cu e wod mester ta bon termina.
Cada siman riba diahuebs anochi tin e presentacion di e workouts pa siman y tin plazo te cu dialuna pa haci’e na workouts. E competencia ta mundial y tin e oportunidad di pone e puntahe n’e website oficial, unda nan por clasifica pa participa n’e competencia Regional.
E diahuebs despues di e presentacion di e workouts tin e participantenan internacional competiendo en bibo na TV y e ta bira un momento hopi emosionante di mira e grandinan di Crossfit midiendo nan fuerza.
Nos kier invita henter e pueblo di Aruba y e amantenan di Crossfit por pasa disfruta di e ultimo dia di e competencianan


text:
E TOREN DI VIGILANCIA June 2015 | Ciencia A Reemplasa Bijbel?
Nan ta competi cu otro of nan ta complementa otro?
TOPICO PRINCIPAL
Ki Efecto Ciencia Tin Riba Nos Bida?
Kico ta e “argumento cientifico cu ta descarta e existencia di Dios”?
TOPICO PRINCIPAL
Ciencia Tin Limite
Historia di ciencia a motiva Carl Sagan pa bisa: “Hende inteligente tambe por ta completamente ekiboca.”
Saca lo Mihor di Bo Biehes
Seis conseho di Bijbel por yuda bo saca lo mihor di bo biehes y adapta na e etapa nobo di bida aki.
STORIA DI BIDA
Nos Famia Ta Sirbi Jehova pa Shete Generacion Caba
Kevin Williams ta conta con su famia a sirbi e Dios berdadero, Jehova, celosamente.
Ken Ta e Anticristo?
E anticristo lo bin den futuro of e ta existi pa hopi tempo caba?
Pregunta Cu Bijbel Ta Contesta
Con bo por lanta yiunan cu ta responsabel?
Lesa Mas Articulo Online
Bijbel Ta Contene Sabiduria di Hende?
Haya sa loke Bijbel mes ta bisa.


text:
TOPICO PRINCIPAL | DIOS TA INTERESA DEN BO?
Dios Ta Corda Riba Bo?
“Mi ta afligi y den necesidad; sinembargo, SEÑOR ta corda riba mi.”—SALMO 40:17; DAVID DI ISRAEL DI PASADO.
Tabata rasonabel pa David spera cu Dios ta corda riba dje? Dios ta corda riba bo? Hopi hende tin dificultad pa kere cu un Dios todopoderoso ta interesa den nan. Dicon?
Un motibo ta cu Dios ta un ser mucho mas grandi y supremo cu un simpel ser humano. For di su posicion superior tur e nacionnan “ta manera un gota for di un hemchi, ... manera stof riba balansa.” (Isaias 40:15) Un escritor di nos tempo, cu no ta kere den Dios, a yega asina leu di conclui cu “pa un hende kere cu ta existi un ser supremo cu ta interesa den nos y den loke nos ta haci, e mester ta basta arogante.”
Di otro banda, tin hende ta sinti cu pa motibo di nan comportacion, nan no merece Dios su atencion. Por ehempel, un homber cu yama Jim ta relata: “Constantemente mi tabata pidi Dios p’e duna mi paz y dominio propio. Pero toch semper mi rabia tabata bin bek. Finalmente, mi a conclui cu mi tabata asina mal hende cu ni Dios no por a yuda mi.”
Ta asina leu Dios ta for di hende cu e no sa mes cu nos ta existi? Kico Dios ta pensa di su criaturanan imperfecto? Si Dios lo no a laga nos sa ken e ta, niun ser humano lo no por contesta e preguntanan aki p’e. Pero Bijbel, Dios su Palabra inspira, ta sigura nos cu e no ta un ser misterioso y cu e ta interesa den nos. Bijbel ta bisa: “E no ta masha leu for di cada un di nos.” (Echonan 17:27) Den e siguiente cuater articulonan nos lo considera kico Dios ta bisa tocante su interes den cada un di nos y con e ta demostra esaki.


text:
Awe nos ta recorda San Yoakin y Santa Ana, mayornan di La Birgen Maria. Nan tawata personanan di un fe profundo y confianza den Dios. Nan tawata tin e tarea di educa e fe na nan yiu Maria, alimentando den dje e amor pa su Creador y preparando Maria pa su mision. Nan ta fuente di inspiracion di e bida familiar y social. Den e hogar ey Maria a ricibi e tesoro y herencia di mas valioso. Tata Celestial awe nos kier gradici Bo pa nos mayornan cu Bo a duna cada un di nos. Bendiciona cada cas di famia, cada matrimonio. Laga cu den cada hogar por reina e amor, e paz y e fe den Dios. Yuda cada mayor cu nan por ta pilar di fe y maestro di sabiduria pa nan por transmiti na e futuro generacion e frutanan di nan experencia humano y spiritual. Cu nan por regala nan yiunan e tesoro y herencia di mas valioso cu ta un fe profundo y confianza den Dios pa asina nan por bira e simia cu ta cai den bon tera y ta duna fruta na abundancia pa medio di Cristo nos SeƱor Amen.
Orashon di dia 26 juli 2017
Posted in Orashon di Dia


text:
Bastante ilegal deteni durante inval na un cas diabierna mainta
Diabierna mainta, a tene un inval na Uruguastraat number 4, a base di un informacion cu a yega na e onderzoeksteam di UGC (Crimen...
Dama ta perde envelop cu 39 mil florin aden
Un dama a presenta na warda pa informa cu el a perde un envelop blanco cu 39 mil florin aden. El a declara cu...
Hoben di 16 aña perdi
Cuerpo Policial ta pidi cooperacion pa localisa un hoben perdi. Ta trata aki di Tianny Laker, naci na Aruba, dia 9 di October 2001...
Trahado di De Palm Island ta horta cliente
Diabierna 5 di Mei pa 5 or y 50 di atardi, Centrale Post ta manda un patruya di San Nicolas pa De Palm Island,...
Tata a bira loco di cabes ora el a perde su...
Patruya di Strandpolitie a wordo manda pa central na un high rise hotel, caminda cu segun e melding, un mayor preocupa tabata wardando riba...
Polis ta en busca di Minguel Schneiders
Den nomber di Officier van Justitie, mr. C.D. Kardol, e detencion di inmediato ta wordo pidi di e sospechoso: Erick Arturo Minguel Junior SCHNEIDERS,...
Hoben di di 14 aña perdi
Cuerpo Policial ta informa di un caso di un hoben studiante perdi. Ta trata aki di Q Shandra Vrolijk, naci na Aruba y tin...
Pareha haya drumi den schuur di cas bashi
Central ta manda patruya na Ayo caminda cu habitante a yega cas y a topa cu un persona desconoci ta drumi den su cura....
Hobennan humando marihuana na Savaneta
Polis uniforma durante patruya riba e caminda principal di Savaneta, nan a nota dos hoben ta leun na e muraya pariba di Hulpbestuurskantoor na...
Turista a namora di muhe y a perde placa
A presenta na warda di polis e homber JAMV y a conta cu e ta un turista y ta kedando na un hi-rise hotel...
Dos Polis mas deteni relaciona cu investigacion maltrato policial na Paradijs
Den cuadro di nos maneho semper transparente Cuerpo Policial Aruba kier informa cu, relaciona cu e mesun caso di e dos colega cu a...
ALERTA: Seis preso a huy di prizon na Venezuela y lo...
Cuerpo Policial Aruba ta pidi colaboracion di comunidad pa ta atento riba posibel movecion cu por ta tumando luga na Aruba di parti di...
Hobennan sacando secat for di lama
Diasabra mainta, 4 di Februari, banda di 1 or y 47 di merdia, Central di Polis ta manda un patruya pa e beach riba...
Muhe ta morde pida orea di otro muhe durante pelea
Comandante na Warda ta manda un patruya pa un cas na Monserat 14, unda e conoci di polis B.F., alias “Cabes di Clabo” lo...
Situacion sospechoso na Palm Beach Plaza
Durante un control na altura di Paseo Herencia, a papia cu un manager eynan, kende a declara cu un dama a wordo molestia pa...
Diferente entrada hudicial relaciona cu casonan di arma di candela
Diamars den oranan tempran Recherche di Sta Cruz conhuntamente cu Ministerio Publico a haci diferente detencionnan. Ta trata di un investigacion andando di caso...
Control Policial: 85 boet a wordo duna polis ta keda activo...
Diasabra anochi polis di districto di Noord tabata tin un control grandi di trafico. For di 9:00 di diasabra anochi manece te cu 12:30...
Homber ta pidi su placa bek for di dama di bida...
Diaranson 3 di Mei pa 2 or y 30 di marduga, Centrale Post ta manda un patruya pa Black & White Bar pa un...
Botonan di piscado Venezolano ta huy despues di wordo descubri ta...
Polis Maritimo polis ta haya melding di kuststation cu algun piscado local ta piscando ongeveer 9 miles pazuid di Aruba y ta mira algun...
Departamento di crimen organisa a score den Heidestraat
Relaciona cu investigacion cu a haya e nomber di “HEIDE” a dicidi di post y detene cumpradonan y a base di nan declaracion a...


text:
Diamars Conseho Nacional Electoral di Ecuador a declara Lenin Moreno presidente electo di Ecuador. E representante di e partido den gobierno Aliansa Pais a keda designa despues di un reconteo parcial di e votonan, cu tabata resultado di e di dos buelta electoral na e pais aki.
“Moreno a keda declara electo den di dos buelta di eleccion general di 2017 (…) kier men cu e binomio di Lenin Moreno y Jorge Glas Espinel, apoya pa partido Aliansa Pais a keda confirma como ganadornan,” manera Fausto Holguin, secretario di CNE a lesa di e resolucion aproba pa e organismo aki.
Despues di e reconteo parcial di voto cu a ser solicita pa movemento di candidato di oposicion Guillermo Lasso, di partido Creando Oportunidad, e final a cambia na fabor di e candidato oficialista Lenin Moreno ken a keda como ganador cu 51,16%. Lasso a participa den eleccion contra e candidato oficialista Lenin Moreno. Den e proceso di eleccion Lasso a denuncia varios iregularidad, riba 3865 acta di un total di 41 mil acta di votacion.
E porcentahe ta nifica cu candidato oficial Lenin Moreno a haya 5.062.018 contra 4.833.389 voto na fabor di Lasso (48,84%), Holguin a splica den un comunicado na television. Holguin a bisa cu di 10.636.008 ciudadano cu a participa den e proceso di eleccion, 69.436 voto a keda blanco y 670.731 voto a keda declara nulo.
Presidente di CNE, Juan Pablo Pozo a gradici tur participante pa e reconteo di mas di 1.2 miyon voto. Pozo a bisa cu nan participacion a mustra cu “Ecuador ta un sociedad honesto, cu ta respeta democracia y cu no ta complice di ningun fraude.”
“Por gana e proceso di eleccion via di voto. Algun politico no ta kere esaki y cu un strategia di mentira, ta purba di kita validez di e proceso electoral”. Desde dia 2 di april, candidato opositor Guillermo Lasso a defende su mes, bisando cu e proceso di votacion tabata fraudulento y el a considera cu den e proceso e tabata esun cu a haya mas voto tambe. E acusacion aki a ser rechasa pa funcionarionan di CNE.
Lasso y su movimento CREO a solicita un conteo nobo di voto, y finalmente nan a dicidi pa no participa, pasobra nan ta considera cu e conteo parcial tabata un show di banda di presidente Rafael Correa. E solicitud di Lasso tabata pa un conteo total voto pa voto, pero e tribunal contencioso, no a acepta e solicitud aki, pasobra nan ta pensa cu e dos accionnan ta incompatibel legalmente.
Riba e situacion cu tribunal no a admiti e recurso aki, e ex-candidato Lasso a sigura cu e organo a cera porta pa democracia, cu varios excusa procesal y asina a nenga husticia na tur ciudadano.
Correa y su seguidornan a mustra cu nan tin miedo pa sa e berdad, pasobra “nan hues no a opina profundamente riba nos solicitud y e proceso a keda sin legitimidad”, segun Lasso.


text:
Durante e bishita di Colegio di supervision financiero di Boneiro, Sint Eustatius y Saba (Cft) Colegio Ehecutivo di Sint Eustatius a duna un splicacion extenso di e decisionnan cu a tuma pa ataca e problemanan di capacidad di Seccion di Finansa structuralmente.
Colegio Ehecutivo tin e firme proposito di contrata un oficina externo pa no solamente hiba e administracion financiero, sino tambe percura pa formacion di e seccion.
“Pa basta tempo caba Cft a pidi atencion pa e problematica aki. Awor ta parce cu ta traha seriamente pa yega na un solucion”, segun Presidente Age Bakker.
Durante e bishita di Cft dia 28 y 29 di maart a papia cu Colegio Ehecutivo y cu Conseho Insular di Sint Eustatius. Durante e combersacion un di e temanan principal tabata fortalecemento structural di Seccion di Finansa. Colegio Ehecutivo a señala cu ta scoge pa un enfoke cu na un banda guiamento y formacion di e empleadonan y na otro banda percura na mes momento pa un situacion di “compromiso continuo”.
Cft a señala cu nan ta di acuerdo cu e enfoke ey. E necesidad pa fortalecemento ta grandi: Ainda Sint Eustatius no ta capaz di hiba un administracion al dia y cualitativamente satisfactorio.
Ademas di fortalecemento di Seccion di Finansa a delibera tambe tocante e proceso di presupuesto y di dunamento di cuenta y rason na Sint Eustatius.
“Cumplimento cu e obligacionnan di reportahe te ainda no ta sosode suficientemente na tempo”, segun presidente di Cft.
Ainda mester entrega e cuenta anual di 2015 y e di cuater reportahe di ehecucion di 2016. Presidente ta enfatisa cu e reportahenan aki ta di importancia tanto pa Colegio Ehecutivo como pa Conseho Insular pa haya conocemento y pa na un forma corecto por cumpli cabalmente cu nan tarea ehecutivo y di control.
Ehecucion di presupuesto
E control di accountant di e cuenta anual di 2015 a sufri tardansa considerabel. Aña 2015 ta cera segun expectativa cu un deficit di casi USD 0,6 miyon, cu lo keda compensa den e presupuesto di 2017. Considerando cu no a finalisa e control ainda, e resultado definitivo di 2015 por cambia ainda.
Sint Eustatius ta spera pa 2016 un resultado positivo di casi USD 0,5 miyon, cu cual ta compensa e deficit anterior di 2014, cu tin e mesun magnitud.
Relaciona cu e presupuesto di 2017, Ministro di Asunto Interno y Relacion den Reino a abstene su mes di duna su aprobacion na december.
Actualmente ta trahando riba un presupuesto di 2017 revisa, den cual ta tene cuenta cu e recomendacionnan menciona den e conseho anterior di Cft. Ta di fundamental importancia pa mas pronto posibel finalisa e contrato cu NuStar na un forma satisfactorio, a fin di por provee un presupuesto di 2017 balansa y di por paga e contrato cu e oficina externo pa e administracion financiero.


text:
Washington, D.C., MERCA- Director di FBI, James Comey a confirma dialuna cu su agencia ta investigando si tabata tin algun coordinacion entre Rusia y e campaƱa di Donald Trump pa influi den e eleccionnan di November ultimo. Na mes momento e ta nenga cu tin pruebanan riba e acusacionnan di e magnate contra di ex- Presidente Barack Obama.
E prome audiencia publico tan spera den Congreso di Merca dialuna, over di intromision Ruso di dia 8 di November ultimo, a confirma cu tin tres aspecto fundamental den e asunto aki.
FBI ta nenga acusacion di Trump contra Obama
Washington, D.C., MERCA- Director di FBI, James Comey a confirma dialuna cu su agencia ta investigando si tabata tin algun coordinacion entre Rusia y e campaƱa di Donald Trump pa influi den e eleccionnan di November ultimo. Na mes momento e ta nenga cu tin pruebanan riba e acusacionnan di e magnate contra di ex- Presidente Barack Obama.


text:
Diasabra 18 di maart 2017, Dia di Himno y Bandera, ta wordo considera como un dia oficial di fiesta o conmemoracion segun art. 22 di e Ordenansa Laboral 2013.
Compensacion pa traha riba un dia di fiesta o conmemoracion
Pa sectornan horeca, casino y continuo un dia di fiesta o conmemoracion por ta un dia normal di trabou. Den caso cu e trahador ta geschedule pa traha riba e dia aki, e tin derecho riba 200% di su salario.
Si riba e dia aki e trahador traha mas cu su oranan regular (pa sector horeca/casino esaki ta 9 ora y pa sector continuo ta 8 ora) ley ta considera cu e trahador ta traha overtime riba un dia di fiesta y e tin derecho riba 250% p’e oranan extra.
Pa sectornan cu por aplica trabou di shift (ploegenarbeid) segun e lista oficial anuncia dor di Director DAO entrante 1 januari 2014 (p.e. kioskonan, touroperators, sector di limpiesa, recreacion, huurmento di auto y atraccionnan turistico) ta posibel pa schedule un trahador pa traha riba 6 di e 11 dianan di fiesta.
Riba e sobra 5 dianan di fiesta e trahador mester ta liber. Riba e 6 dianan e trahador cu ta riba schedule tin derecho riba 200% di su salario y si no por duna e trahado liber riba e otro 5 dianan y ta yam’e pa traha overtime, e tin derecho riba 250% p’e oranan regular (8 ora) y p’e oranan extra.
P’e otro sectornan (p.e. supermercado y comercio en general) caminda e dianan di fiesta ta wordo considera como un dia di sosiego, den caso cu e trahador wordo pidi pa traha riba e dia aki, esaki lo ta a base di overtime y e trahador tin derecho riba 250% di su salario (wak e schema adhunto).
DAO ta pidi tur dunador di trabou pa tene bon cuenta cu e compensacion pa traha riba un dia di fiesta p’e diferente sectornan.
Schema compensacion pa traha riba un dia di fiesta


text:
Den weekend tras di lomba Aruba Basketball Bond a inicia cu su campeonato di basketball den diferente categoria.
E ceremonia di apertura a tuma lugar den Centro Deportivo Betico Croes na Sta Cruz. E aña aki lo tin competencia den e diferente categorianan di Paserela (u15), Cadet(u17), Junioren(u19) y Grandi.
Mester bisa cu varios ekipo a haci acto di presencia n’e apertura aki cu a conta cu representantenan di Ministerio di Deporte.
Ta masha importante pa duna e sosten necesario na nos federacionnan deportivo cu tin hopi atletanan ta guia tur dia. Muchanan ta wordo motiva pa practica deporte y esaki sigur ta algo tremendo pa no solamente e mucha mes y su deporte cu e ta practica sino pa comunidad completo. Mas mucha den movecion sano, mihor ciudadano so e por bira despues.
Un danki sigur na Lotto, e Loteria di Aruba pa medio di Comision di Subsidio cu a subsidia e campeonato di basketball organisa pa Federacion di Basketball Arubano, A.B.B.


text:
Seis hende a muri i otro a keda heridá den un atake di pistolero na Vila Pará, un pueblito den interior di e estado brasileño di Rio Grande do Norte, segun polis a informá. E víktimanan, asesiná ku tiru den kabes, tabata partisipá den un fiesta den e pueblo chikitu di e munisipio Serra do Mel, ora ku a lo menos kuater homber deskonosí armá a drenta i dispará kontra tur hende. Di e ocho persona ku tabata na e kas, seis a muri, entre nan un muhé. Un teenager a keda gravemente heridá i a bisa ku el a skapa komo ku el a gaña morto. Otro persona, apa- rentemente esun ku e pistoleronan tabata buska, a logra hui. Kuater di e kurpanan a ser hañá pafó di e kas i e dos otro den dje.
Entre e víktimanan tin un pareha di 19 aña ku algun luna promé a yega for di Sao Paulo i establesé den e region. Tambe a asesiná tio di e pareha ku lo tabata doño di e kas i un primu ku tambe a kaba di yega na e region. Segun e investigadónan, e opheto di e atake tabata un habitante di e region sospechá di varios robo i atrako i ku tabata den e kas, kaminda e krimen a sosodé, pero ku a sali poko promé ku e pistoleronan a yega. Rio Grande do Norte, un di e estadonan ku mas tantu homisidio pa habitante na Brasil, a registrá alrededor di 900 asesinato e aña aki.


text:
Savaneta – Diabierna marduga despues cu informacion a drenta cu, ta un Nissan Skyline lo tawata esun envolvi den un kiebro y ladronicia na Kinppo Supermarket. Polis ta spot e auto den Brazil.
Pero esey tawata pa un momento breve, paso e auto a hisa velocidad y bay.
Un rato despues polis ta bolbe topa cu e auto ariba caminda di Yara.
Aki un biaha mas ta hisa velocidad y bay, coriendo masha irresponsabel treciendo trafico den peliger.
Polis a start un persecusion, e auto a drenta e caminda pa veld di San Luis. Den e stof cu lanta e chauffeur a baha for di auto, lagando un dama pasahero.
Na e sitio polis ta detene e dama, pero e chauffeur mes a perde den e scuridad. E dama a wordo hiba warda y e auto tambe a wordo confisca.


text:
Marlon is a writer, organiser, journalist and activist, born in Curacao and presently living in Amsterdam. He is a black gay man from the Caribbean in Europe. This blog will be multilangual: Papiamentu, English and Dutch. About culture, politics, art and life!
Sunday, June 18, 2006
Bob Harms: praise for Oduber's public admiration for President Chavez his social policy
Today I post a column by the journalist and columnwriter Bob Harms about the way the Venezuelan president Hugo Chavez is potrayed in the media. He praises the Aruban prime minister Nelson Oduber for not letting the lies told in the media keep him for expressing his admiration for Chavez' social politics.
Bob Harms in La Prensa
Un pal’i hòmber!
No ta tur biaha mi por uni mes ku pensamentunan di promé minister di Aruba, Nelson Oduber. Pero un kos ta sigur. E ta manera ta bisa den bon papiamentu, un pal’i hòmber!
Miéntras ku na Kòrsou tur hende ta bira “diplomátiko” ora nan ta papia di presidente di Venezuela, Hugo Chavez i su gobièrnu, promé minister Oduber si ta sali i para manera un hòmber pa loke e ta pensa. E loke e presidente demokrátikamente eligí di Venezuela ta hasiendo pa e klase marginá di su pais, ta kos di apresiá, punto! Inkreibel ku na aña 2006 ainda tin hende spantá pa e zumbi di komunismo. Ainda tin hende ta kana rònt den e reino ku nos ta biba aki ku pensamentu di temp’i kouchiboulo ku si un hende ekspresá palabranan di apresio pa un persona òf movementu di tendensia sosialista, e persona aki ta un komunista òf anti Merka.
Loke ètól no ta yuda ta prensa internashonal dominá pa interesnan komersial merikano. Esun ku ta limitá su mes na sigui notisia for di fuentenan manera CNN, FOX News, Venevision, etcetera lamentablemente ta haña informashon parsial i distorsioná di loke realmente ta pasa na Venezuela. Un ehèmpel klásiko ta e supuesto persekushon di periodistanan na Venezuela. Direpente prensa internashonal ta yen di informe tokante supuesto persekushon di periodistanan na e pais bisiña. Sin ku niun hende por produsí un gota di prueba verídiko, tòg ta reina e impreshon ku na Venezuela no tin libertat di prensa.
Wèl, nada ta mas leu di bèrdat. For di dia ku Chávez a sinta kasi 8 aña pasá, nunka ainda a arestá un periodista venezolano pasobra ela skibi kontra Chávez. Ta bon pa menshoná, ku grupo Cisneros, doño di medionan di komunikashon gigantesko manera entre otro Venevision i DirectTV, ta operando ketu bai for di Venezuela, sin ningun estorbo di parti di gobièrnu venezolano. Anto tur hende sa ku Venevision ta enemigu deklará di Hugo Chávez, su gobièrnu i movementu polítiko.
Loke tur hende aparentemente a lubidá tabata kon eks presidente Carlos Andres Perez si tabata pèrsigui periodistanan na Venezuela. No laga nos lubidá 1992, tempu di e gòlpi di estado frakasá ku Chávez mes a enkabesá. Desena di periodista a bai sera i hasta torturá e tempu ei pa funshonarionan di polis sekreto DISIP, bou di mando di e ‘famoso’ comandante Henry Lopez Sisqo riba órden di Carlos Andres Perez. Si, e mesun Lopez Sisqo ku a fusilá e dos sekuestradornan di e avion di Aeropostal den e mardugá dramátiko di djamars 1 di òktober 1984 na Hato. Por sierto ku Carlos Andres Perez ta e úniko dirigente polítiko, “demokrátikamente eligí” ku Sosiedat Interamerikano di Prensa (SIP) a kondena pa e manera kon e la pèrsigui periodistanan na Venezuela.
No shonnan. Si Chávez ta usa rekursonan ku suela di su pais ta produsí pa aliviá e situashon di esnan ku mas tin mester, ta kos di elogiá. Ta p’esei Dios ta bendishoná un pueblo ku rikesanan natural. No pa e grupito ku pa siglo i siglonan a prosperá ku sanger, sodo i lágrima di esnan pober. I si Nel Oduber tin e kurashi pa bisa esaki sin miedu, e ta un pal’i hòmber!
Te otro siman ku poder di Dios (Bo opinion, opservashon òf krítika ta bonbiní: bobharms@setarnet.aw )


text:
Barranquilla2018News
Competenicia di Trios di Damas a cuminsa
Xante, Vanessa y Abigail a mira accion den bowling na Cali
Competencia di Trios na Cali
Awe mainta a start e competencia di Trios na Cali, Colombia. Den e prome round Abigail Dammers, Xante Lobbrecht y Vanessa Valdez a cuminsa nan partido.
Un partido unda cu e team di Colombia a domina por completo e prome round. Na final di e 6 weganan Aruba a sa di tira un total di 3376.
Den e segunda buelta e trio Thashaina Seraus, Kamilah Dammers y Jeadine Luidens lo bai bringa pa un medaya mas pa Aruba.
Manjan lo ta turno pa e caballeronan den Trios.


text:
Huidige artikelen
Artikelen uit maart 2015
27-3-2015 - Dia 31 di maart proximo ta ultimo dia pa paga e di 2 kwartaal di impuesto di vehiculo di motor
27-3-2015 - Diamars awor ta ultimo dia cu por entrega e plachinan di number di vehiculo cu no ta den uzo
Pa haya posibel dispensacion di impuesto pa di dos kwartaal
Lees meer...
25-3-2015 - Dia 30 di april proximo ta bira e ultimo dia pa entrega 'verzamelloonstaat' y 'verzamelstaat opgaaf derden' di aña 2014
No tin mester di haci peticion pa prolongacion di termino
Lees meer...
4-3-2015 - A cuminsa bende number di auto cu no ta paga pa aña 2015


text:
ORANJESTAD , Aruba 14 october 2016 : Hefe di e departamento di supervision di DOW, esta Carl Orman ta anuncia, hunto cu tur instancia y compania envolvi, cu dialuna dia 17 di oktober lo cuminsa cu e proceso pa baha e plaatchinan di asbest for di e dak di Rosa College. E proceso di kita e plaachinan, pone nan riba otro, seya nan den plastic, prepara nan pa transportacion den un container y controla e edificio pa residuo ta tuma mas of menos tres siman.
Ademas di renobacion completo, Rosa College lo conoce un expansion di su facilidadnan den e proximo lunanan.
Orman a splica cu tur bisiña a wordo avisa y a ricibi tipnan di prevencion durante di e periodo aki, aunke e asbest aki ta di "clase 1", pues e ta cay bao di e tiponan cu ta menos dañino. Asbest clase 1 ta solido y si e kibra mes no ta laga of bira un puiro cu ta supla bay den aire; e pidanan ta cay abao unda cu e kibra, segun Orman ta declara.
Sinembargo, no ta importa cua clase di asbest ta wordo traha cun'e, e grado mas halto di siguridad ta keda na vigor, segun rekisitonan di DTI, Dienst Technische Inspecties. Tur medida di precaucion y proteccion ta wordo manteni.
Orman a agrega cu usualmente ta purba di programa e procesonan aki den vakantie, pero esaki no tabata posibel den e caso di Rosa College. E destaho publico a tuma luga y riba dia 29 di juli a otorga e traboa na Albo. E contratista a scoge pa traha cu Arubaanse Wegenbouw como sub-contratista pa e tarea specifico aki como cu wegenbouw ta un di e companianan certifica pa DTI pa traha cu asbest.
E proyecto pa kita plaachi di asbest ta tuma un planning meticuloso, y tin solamente un grupo di compania cu ta certifica pa medio di DTI pa haci e trabao.
Rosa College ta ubica den un bario cu hopi trafico. Un otro factor cu a hunga un rol den e "timing" pa cu e proyecto ta cu e scol ta pega cu Misa di Playa, y a determina den combersacion cu e pastoor encarga cu e siman cuminsando cu dia 17 di oktober ta e miho momento pa cuminsa. No lo tin misa e siman aki, como cu e pastoornan lo ta atendiendo un conferencia.
Segun calculacionnan e bahamento di e plaachinan mes ta tuma mas of menos cuater dia. Despues ta sigui e otro pasonan; ta stapel e plaachinan, seya nan den plastic y pone nan den un container pa transporta nan for di e luga.
Prome cu e contratista cuminsa cu e trabao mes di renobacion y expansion, un otro instancia ta subi e tereno pa midi e cantidad di particulanan di asbest cu lo por tin den aire, y ta determina ki ora ta sigur, y e tereno ta "clear" pa e contratista por subi e tereno.


text:
Willemstad – ‘Realisando e máksimo potensial di Kòrsou’: asina aki Sentro di Detenshon i Korekshon Kòrsou - Gobièrnu di Kòrsou (SDKK) ta sigui buska aliansanan positivo pa krea oportunidatnan balioso pa esnan ku ta detené den e instituto por demostrá nan talentonan i asina tambe duna bèk na komunidat di Kòrsou.
Un Sentro Di Suidat Insigur???
WILLEMSTAD - Resientemente mi persona por a tuma nota den medio nan di komunikashon ku e ‘Bike Team’ di Kuerpo Polisial Kòrsou a keda saka for di nos sentro di siudat.
Nos Ta Konektá ta kuminsá proyekto na Ser'i Domi.
WILLEMSTAD - Djadumingu a duna komienso na e proyekto Nos Ta Konektá na Crown Automotive na Ser'i Domi.
Oumento di márgen di 3 sèn riba e preis di Awa, Koriente, Gasolin i Disel entrante 4 di sèptèmber
Willemstad - BARKU MARÁ NO TA GANA FLETE. Oumento di márgen di 3 sèn riba e preis di Awa, Koriente, Gasolin i Disel entrante 4 di sèptèmber awor ta un MEDIDA pa generá mas sèn pa Gobièrnu
E Promé Mitar Di Aña 2018 A Transkurí Positivo Pa Sektor Turístiko
WILLEMSTAD - E promé seis lunanan di aña 2018 a marka un inisio sumamente positivo pa nos sektor turístiko.
Paga bon tinu ora di kumpra tereno!
Willemstad - Minister Jesus-Leito huntu ku Domeinbeheer a tuma nota di diferente benta ilegal di tereno di Gobièrnu na preis di baka flaku. Domeinbeheer kier atvertí pueblo di Kòrsou pa paga hopi bon tinu i no kai den e trampa pa kumpra tereno di Gobièrnu, ku òf sin konstrukshon, ku no ta emití legalmente.
Reflektor i dots na altura di subida di seru na Parera
Willemstad - Servisio pa Obra Públiko (OW) resientemente a tuma diferente medida entre e lusnan di tráfiko riba Schottegatweg Zuid for di Nightingaleweg te na Presidente Rómulo Betancourt Boulevard na Parera.


text:
Willemstad - Djadumingu 12 novèmber 2017, alrededor di 09.14 or, Sentral di Polis a dirigí un patruya na un kas den área di Sta Rosa pa un kaso di maltrato. Na yegada di e patruya na e sitio nan a topa ku un dama ku su brasa robes hinchá.
E dama tabata hopi emoshonal i kasi no por a papia. E partner di e dama a splika ku e dama a bai agredi’e ku un pida heru i ora e la defendé su mes e heru a dal e dama.
Ambulans a presentá na e sitio i a duna e dama asistensia médiko. En konekshon ku esaki polis a detené e partner, e hòmber J.R.J. nasé na Haiti di 39 aña di edat na e kas pa maltrato relashonal. A presentá e sospechoso dilanti di un fiskal ouksiliar.


text:
WILLEMSTAD — Preparashon nan ta kontinuá pa e 2 enkuentronan di nos selekshon nashonal ku lo enfrentá e selekshon di Bolivia durante 2 wega amistoso ku lo tuma lugá dianan 23 i 26 di mart próksimo den Stadion Ergilio Hato pa 8’or di anochi.
Awe den oranan di atardi nos hungadónan residensiá den eksterior a pisa suela di Kòrsou pa asina djòin nos hugandónan lokal pa kontinuá ku e training i preparashon nan pa loke ta trata e 2 kompromisonan di djabièrnè i djaluna próksimo. Nos kontrinkante, e selekshon di Bolivia tambe a yega Kòrsou awe den oranan di anochi pa mañan nan tambe kontinuá ku nan trainingnan.
E siguiente hungadónan aki lo forma parti di nos selekshon definitivo;
- Eloy Room (PSV)
- Shanon ‘Cheese’Carmelia (Ijselmeervogels)
- Elson ‘Sontje’ Hooi (Ado Denhaag)
- Leandro Bacuna (Reading)
- Gino van Kessel (Oxford United)
- Jurich Carolina (PSV)
- Quintin Jacoba (Kozakken Boys)
- Rhu-Endly ‘Cuco’ Martina (Everton)
- Ayrton Statie (Sabal)
- Gevaro Nepomuceno (Oldham Athletic)
- Darryl Lachman (Willem II)
- Jarchino Antonia (Omonia Nicosia)
- Guyon Fernandez (Delhi Dynamos)
- Shermaine Martina (MVV)
- Shermar Martina (MVV)
- Charlison Benschop (Hannover 96)
- Juriën Gaari (Kozakken Boys)
- Randal Winklaar (Jong Holland)
- Jimbertson Vapor (Scherpenheuvel)
- Rowendy Sumter (Scherpenheuvel)
- Jarzinho Pieter (Centro Dominguito)
- Charlton Vicento (Helmond Sport)
- Bradley Martis (J.Sparta)
Skema di training di nos selekshon:
*Tene na kuenta ku lo por tin kambio riba e skema aki, nos lo avisá si esei ta e kaso!
Karchinan pa e 2 partidonan aki ya ta optenibel na FFK bou di ora di ofisina, Botika Mampuritu, Beep Beep, 4th of July snèk na Barber, pòmp di gasolin Santa Maria i serka Elton John Sophia na 5692121.
E preisnan pa e diferente paketenan pa sekshonnan ta lo siguiente:
- VIP ta kosta Fl.250,- pa ámbos partido i Fl.150,- pa un partido (inkluso konsumo);
- Bou di tribunanan kubrí ta Fl.50,- pa ámbos partido i Fl.30,- pa un partido
- Tribunanan no kubrí ta Fl.30,- pa ámbos partido i Fl.20,- pa un partido
- Mucha te ku 12 aña ku 60+ ta paga Fl. 15,- pa ámbos partido i Fl.10,- pa un partido den sekshon general
Ainda nos tin algun di suèter di kolekshon nobo di nos selekshon nashonal ku ta Nike original na balor di Fl.75,- i nos a sobra e famoso shalnan di nos selekshon na balor di Fl.25,-.
Ámbos optenibel na FFK bou di ora di ofisina.
Pasa buska di bo pa asina bo bin sostené i apoya nos hungadónan.
Reservá djabièrnè dia 23 i djaluna 26 di mart pa bo ta den stadion Ergilio Hato komo e number 12 sosteniendo nos selekshon nashonal, e kampion nan di e Scotiabank Caribbean Cup 2017.


text:
Amsterdam / Den Haag - Un total di 206 bekado a yega Amsterdam for di Kòrsou ayera den oranan di mainta pa sigui ku nan estudio riba un nivel mas haltu.
E studiante nan a wordu kompañá pa Minister di ensenañsa siensia kultura i deporte sra. Marilyn Alcala-Walle i sra. Shanaira Martina di stichting studiefinanciering Curaçao.
E bekado nan a wòrdu reparti riba dos diferente buelo. Pa ta eksakto 102 bekado a yega mainta trempan 05.30 riba e prome buelo i e sobra bekadonan a jega riba e di dos buelo di 10:15 di mainta.
E bekadonan a wòrdu risibí na Schiphol dor di un delegashon grandi konsistiendo di Gevolmachtigde Minister di Kòrsou Sr. Anthony Begina, manager i miembro nan di SSC Hulanda ku nan respektivo mentornan, i tambe famia ku demas konosí nan. Tur e studiante nan a keda hibá na nan respektivo suidat nan kaminda einan tambe nan a wòrdu risibí dor di un team di studiantenan di aña anterior.
Di parti SSC Hulanda e studiante nan lo bai wordu guiá ku un programma di un siman, kaminda ku nan lo bai sera konosi ku entre otro nan suidat, skibi nan mes na gemeente, habri un kuenta di banko, bai ikea i tur sobra otro kosnan di importansia.
Nos a hasi diferente entrevista entre otro ku Gevmin Sr Begina. Nan a mustra nos riba e punto ku no ta solamente SSC lo soru di tei pa e studiantenan pero ku Kas di Kòrsou tambe lo ta hinter aña na alkanse di nos studiantenan pa kualke pregunta i eventual yudansa.
Na nòmber di nos team di Nostisia nos kier a desea tur e studiantenan hopi exito ku nan estudio i tur kos bon pa futuro.
Pa mas foto bai riba nos facebook pagina #like&share


text:
Huidige artikelen
vrijdag 19 mei 2017 - Ultimo oportunidad pa haya ayudo cu yenamento di e formulario di inkomstenbelasting 2015
Por acudi na MFA Noord of YMCA San Nicolas
ORANJESTAD – Departamento di Impuesto ta informa cu su campaña pa yuda cu yenamento di e declaracion (aangiftebiljet) di inkomstenbelasting 2015 ta yegando su final. Den e dianan venidero Departamento di Impuesto lo ta na MFA Noord y YMCA San Nicolas. Tur cliente cu ta cumpli cu e condicionnan pa ricibi ayudo ta bon bini y no tin mester di haci un cita.
Kendenan por participa?
1. Tur persona soltero cu tin un entrada bruto di no mas cu Afl. 75.000,-;
2. Tur persona casa cu – hunto - tin entrada bruto di no mas cu Afl. 150.000,-.
No por brinda ayudo na esnan cu tin un empresa propio of cu ta traha riba nan mes.
Orario di servicio
Trece documento
Departamento di Impuesto ta pidi su clientenan pa trece e formulario di declaracion hunto cu tur comprobante necesario relaciona cu entrada y gasto, tanto na Aruba como den exterior.
Ultimo oportunidad
Alabes Departamento di Impuesto ta informa cu e asistencia brinda cada luna durante e ultimo 6 lunanan no lo continua despues di dia 31 di mei. Esaki pues ta e ultimo oportunidad cu e clientenan tin pa por haya ayudo cu yenamento di e formulario di declaracion di inkomstenbelasting 2015.
Gerencia di Departamento di Impuesto
19 di mei 2017


text:
Kòrsou a sobresalí durante ANATO 2017
WILLEMSTAD: 14 di mart 2017 - Resientemente e tim di Kòrsou a partisipá na e di 36 edishon di ‘Vitrina Turística de ANATO’ ku anualmente ta keda organisá na Colombia. E evento aki ta sirbi komo un plataforma pa ‘showcase’ tur loke nos tin di ofresé na mayoristanan i agensianan di biahe ku ta interesá den hasi negoshi ku nos isla. E tim tabatin 3 dia pa interkambiá ku e bishitantenan. Kòrsou su presentashon tabata eksepshonal, e tim konsistiendo di Ofisina di Turismo di Kòrsou (CTB), operadornan di ‘tour’, hotèl i CHATA, a sa di promové e produkto turístiko ku nos tin di ofresé. Tambe a organisá un ‘happy hour’ unda a invitá gruponan di interes pa disfrutá di un kòktel i na mes momentu fortifiká kontaktonan i diskutí ideanan nobo i oportunidatnan pa hasi negoshi. Prensa kolombiano tambe tabata invitá pa kubri e evento.
Durante ANATO e tim di Kòrsou a duna informashon tambe di fechanan i eventonan importante. E tim a hasi uso di e oportunidat pa elaborá riba selebrashon 20 aniversario di nos sentro di siudat Willemstad riba lista di Herensia Mundial di UNESCO i a anunsiá ku den kuadro di e selebrashon aki lo ta organisando diferente evento durante di aña konmemorando e fecha históriko. Ademas di esei a suprayá Playa Kenepa ku resientemente a keda rekonosé komo e di 8 playa di mas bunita na mundu!
Riba último dia di e evento a registrá 34.000 bishitante ku a mustra interes e aña aki den ANATO, esaki ta un oumento di 15% kompará ku aña pasá. Sin duda esaki tabata un oportunidat ekselente pa mustra kiko Kòrsou tin di ofresé i tambe pa sektor privá por a interkambiá ku kompanianan ku ta deseá di hasi negoshi ku Kòrsou. CTB ta yama danki na Scooby Tours, Fiesta Tours Curaçao, Rumba Tours, Business Serenity, Clarion Hotel & Suites Curaçao, Sunscape Curaçao Resort, Spa & Casino, Livingstone Jan Thiel Resort Curaçao, Papagayo Curaçao, Hilton Curaçao, Renaissance Curaçao Resort & Casino, Santa Barbara Beach & Golf Resort Curaçao i CHATA pa forma parti di e tim di Kòrsou durante ‘Vitrina Turística de ANATO’ 2017.


text:
Na aña 2014 prome minister Mike Eman a bay den hongerstaking paso e Gouverneur di Aruba a haya opdracht for di minister Plasterk (Binnenlandse Zaken en Koninkrijksrelaties) pa no keur e begroting di Aruba goed. Segun minister Plasterk e Gobierno di Aruba no tabata haci suficiente esfuerzo pa baha e begrotingstekort cu tur aña ta zorg pa e debe di e pais subi. Ora Gobierno gasta mas placa cu nan ta haya como entrada nos ta papia over di un begrotingstekort.
Manera bo por wak den e grafiek ki bou, ta parce cu minister Plasterk tabata tin rason. E staafjenan shinishi ta representa e begrotingstekort di cada aña, anto e bara mas largo biña ta mustra con e begrotingstekort ta acumula y subi Aruba su debe. Aunke cu e begrotingstekort keda mas of menos stabiel tur aña, of te hasta baha, e debe di e pais ta keda subi. Ora nos debe keda subi e interes cu nos tincu paga tambe ta subi. Na 2015 Gobierno a paga 200 miyon na interes.
Verloop geaccumuleerde exploitatie (in AWG)
Fuente: Algemene Rekenkamer 'Rapport onderzoek jaarrekening Land Aruba 2015'
Belasting na Aruba ta relativamente halto. Dus unda tur e placa ki ta bay? Ki tanto gasto e Gobierno di Aruba tin? Ami a pensa inicialmente cu parti di e problema a bin door di AVP su varios proyectonan manera Linear Park, caminda nobo entre Oranjestad cu Savaneta, etc. Mi tabata critico over di e proyectonan aki, no paso mi no ta haya nan un bon idea, pero mas pasobra mi tabata pensa cu no ta sabi pa gasta placa cu bo no tin.
Aparentemente mi tabata ekiboca. Ora mi a wak e begroting di Aruba mi a realisa cu e gastonan di proyectonan manera Linear Park no ta compara cu e personeelskosten annual di Gobierno. E pie-chart aki bou ta mustra cifranan di e begroting di Aruba pa 2017. Eynan nos por wak cu ongeveer 34% di e gastonan di Gobierno ta personeelskosten, esaki ta inclui salarionan di tur ambtenaar, plus gastonan cu ta bin erbij manera AZV y pensioen. E bedrag ta 466 miyon.
Pero no ta tur empleado cu ta wordo paga cu placa di Gobierno ta inclui den e 34% aki. E no ta inclui tur salario di docente bijvoorbeeld, pasobra Gobierno di Aruba ta duna varios institucion escolar subsidies, manera EPB, anto cu e suma aki e docentenan ta wordo paga. Dus e porcentahe actual ta mas halto ainda.
Rentekosten in verhouding tot de totale kosten 2015
Fuente: Landsverordering Begroting Aruba 2017
Personeelskosten di Aruba semper tabata asina halto? Con nos a yega kinan? Den e ultimo 20 añanan zowel e aantal personeel y e kosten per personeel a subi notablemente. No tin casi niun diferencia entre e temporada cu MEP tabata na mando y e temporada cu AVP tabata na mando, tur dos partido a contribui. Awo na 2016 tin 3000 mas ambtenaar cu 20 aña pasa. Esey kiermen cu e ambtenarenapparaat (cuanto empleado ta traha pa Gobierno) a casi dobel.
Porta bo ta pensa cu Aruba a crece, dus Gobierno mester mas trahado pa duna e pueblo e servicionan necesario. Ya caba na aña 1990 Worldbank a conseha Aruba pa reduci e ambtanerenapparaat cu 15%. Gobierno a tuma e conseho y a logra reduci e ambtenarenapparaat temporalmente, pero no mucho tempo despues ora oposicion a drenta na mando, e ambtenarenapparaat e crece bek, y e la keda crece den e decadanan cu a sigui.
Na 1995 segun Censo tabata tin 80 mil hende ta biba na Aruba, y e tempo ey Gobierno tabata tin 3800 empleado, esey kiermen cu 4.75% di e populacion tabata traha pa Gobierno. Awo 6,1% (6.750/110.000) di e populacion ta traha pa Gobierno, dus te hasta relativamente e aantal ambtenaren a subi. E verschil di 1.35% no ta parce hopi, pero loke cu e cifra ki ta representa ta cu e ambtenarenapparaat a crece cu 28% (1,35/4,75=0,28) den e ultimo 20 aña nan aki, despues cu bo corigi pa crecemento di poblacion.
Ora e ta bay over di sumanan grandi, 28% ta bira hopi significante. Si e ambtenarenapparaat a crece hunto cu e poblacion di Aruba, e personeelskosten pa aña 2015 lo ta 336 miyon, cu ta 130 miyon menos cu awo. Aruba no lo tin un begrotingstekort, y nos lo por a cuminsa paga parti di nos debe bek. Esey ta cu mi no a ni considera tur e añanan anterior. Si e ambtenarenapparaat no a crece asina hopi Aruba su debe no lo ta asina grandi. Pero ja, no tin mucho sentido pa papia over di con cos por a bay miho. Den todo caso ta importante pa tin esaki den mente pa nos no sigui empeora e situacion.
Mi a compara e situacion di Aruba awo cu con e tabata 20 aña pasa, pero porta bo ta pensa cu e tempo ey tabata tin mucho tiki hende ta traha pa Gobierno, y cu e situacion awo ta normal y manera mester ta. Pero si bo compara e personeelskosten di Aruba cu otro paisnan bo ta ripara cu e gastonan di Aruba ta mucho halto. No tin mucho sentido pa compara Aruba cu un pais mas grandi manera Hulanda, pasobra e situacion na e dos paisnan lo ta mucho diferente. Door cu Curaçao tambe ta un isla y ta di tamaño comparabel cu Aruba, e ta un bon pais pa compara Aruba cu ne.
Aunke cu Curaçao su poblacion ta 50% mas grandi cu di Aruba, nan ambtenarenapparaat ta mas chikito cu di Aruba. Segun e cifranan di Stichting Deugdelijk Bestuur Aruba, Curaçao tin 4.616 ambtenaren, y Aruba tin 5.757 ambtenaren. Esey kiermen cu na Curaçao 1 den cada 33 hende ta empleado di Gobierno, terwijl na Aruba 1 den cada 18 hende ta traha pa Gobierno. Mi no ta bisando cu e situacion na Curaçao ta ideal y cu nos mester tuma nan como voorbeeld. Loke cu mi kier ilustra ta cu e ambtenarenapparaat na Aruba ta demasiado grandi compara cu otro paisnan, y cu esaki ta un punto caminda e Gobierno di Aruba por mehora.
Un par di cambio den e personeelsbeleid di Gobierno lo por elimina nos begrotingstekort por completo. Ta berdad cu Gobierno a cuminsa tuma par di medida pa controla e personeelskosten. Den mi proximo artikel mi lo skibi over di cua medida a wordo tuma y ki impacto esaki tabata tin te awo.


text:
In the series of InsureToStudy articles Crescenzia Biemans will discuss the pros and cons, background and the legislation behind the private insurance company InsureToStudy in the Netherlands. This article aims to inform Aruban students about the law that categorises them as 'temporary inhabitants' and the options that come with it. The main issue that will be touched upon is that students with Arubalening are prompted to sign up for this insurance without receiving information about the different possibilities.
Den e serie di articulo di InsureToStudy Crescenzia Biemans ta elabora riba e bentahanan y desbentahanan, e historia y e leynan tras e compania di seguro priva InsureToStudy B.V. Un compania cu ta situa na Hulanda. E articulo aki ta aspira pa informa studiantenan di Aruba riba e ley cu ta categorizanan manera 'inhabitantenan temporario' y e opcionnan cu ta bin cu esaki. E problema mas grandi cu lo wordo discuti ta cu studiantenan cu Arubalening ta wordo motiva pa tuma e seguro aki sin di a haya mas informacion tocante e diferente posibilidadnan.
Dentro di poco nos ta bay drenta aña di eleccion, nificando cu diferente partido y candidatonan lo core campaña pa purba convence e votador pakico nan ta e miho escohencia. Bibando den un pais democratico kiermen cu e ciudadano por scohe directamente su representatenan den Parlamento. Pa medio di eleccion e mayoria por scohe ken lo goberna e pais. Den e relato aki Igmar Reyes ta para keto na e desaroyo di democracia y e ta cuestiona con democratico nos sistema actual ta.
E idea tras di e prome articulo di Daniella Arends ta pa siña mas tocante e situacion na Aruba prome cu AZV. Na Aruba tin hopi critica contra AZV, pero pa medio di su articulo, Daniella kier a haya sa dicon e ora AZV a wordo implementa. Prome cu Daniella por a investiga e implementacion di AZV, e mester a haya sa mas informacion di e pasado y con e situacion ta awo. E articulo aki ta un introduccion na e series di AZV unda tin dos pregunta principal. Dicon AZV a wordo implementa y tin un miho alternativa? Tambe tin e posibilidad cu no mester cambia ful e sistema, pero lo por djis mehora kico no ta bayendo bon.
Den su prome articulo pa Fuente Jake Arends ta splica na unda un gran parti di e placa cu Arubiano ta paga na impuesto ta bai. Den su investigacion e la realisa cu e semper tabata ekiboca tocante di esaki. Jake a kere cu e gasto principal di gobierno tabata invercion infrastructural. Pero na unda tur nos placa ta bai e orey? Jake a hanja sa cu e contesta di e pregunta y e ta mustra algo cu añas caba ta forma problema pa gobierno di tur color politico.